6 Ασκήσεις που μπορείς να κάνεις στο γραφείο για άμεση «επαναφόρτιση»! - Holmes Place | Health Club - Fitness, Διατροφή & Spa\n6 Ασκησεις που μπορεις να κανεις στο γραφειο για αμεση «επαναφορτιση»!\nΔημοσιεύτηκε: 19 Σεπτεμβριος 2016\nΑν κάθε μεσημέρι νιώθεις έτοιμη να αποκοιμηθείς στο γραφείο με το πρόσωπο πάνω στο πληκτρολόγιο, να ξέρεις ότι δεν είσαι η μόνη.\nΒάσει ερευνών σχετικών με τη μεσημεριανή υπνηλία, οι μισές από τις ερωτηθείσες γυναίκες αναφέρουν ότι έχουν μειωμένη ενέργεια μετά το μεσημεριανό γεύμα τους, κάτι το οποίο τις κάνει -όπως μάλλον κι εσένα- να καταφεύγουν στην καφεΐνη. Αν όμως κι εσύ δε βλέπεις αποτελέσματα, την επόμενη φορά μπορείς αντί να πιείς άλλη μια κούπα καφέ ή τσάι, να κάνεις μία μικρή, εύκολη σειρά ασκήσεων.\n«Η άσκηση, σου δίνει μια στιγμιαία ώθηση χωρίς την αίσθηση ‘πεσίματος’ που προκαλεί η καφεΐνη ή η ζάχαρη με το που περάσει η επίδραση τους.» Λέει η Kelli Calabrese, personal trainer και ομιλήτρια του Αμερικανικού Συμβουλίου Άσκησης. Η αυξημένη κυκλοφορία του αίματος θα σε βοηθήσει ώστε να “καθαρίσει” το κεφάλι σου και η έκλυση των «χημικών της χαράς» του εγκεφάλου όπως η σεροτονίνη, θα βελτιώσουν άμεσα τη διάθεση σου, κάνοντάς σε πιο ενεργητική!\nΜε αυτό στο νου, η Calabrese σχεδίασε τις ακόλουθες μίνι-ασκήσεις, ώστε να είναι γρήγορες και πραγματοποιήσιμες σε περιβάλλον γραφείου. Δοκίμασε τουλάχιστον μία άσκηση από κάθε κατηγορία.\nΑΣΚΗΣΕΙΣ ΓΡΗΓΟΡΩΝ ΕΠΑΝΑΛΗΨΕΩΝ\nΚάνε μία από τις ακόλουθες αεροβικές ασκήσεις για 1-3 λεπτά:\nΣκάλες: Αν είσαι αρκετά τυχερή και τις έχεις στο γραφείο σου, χρησιμοποίησέ τες! Σίγουρα θα κάνουν την καρδιά σου να δουλέψει γρηγορότερα. Ανέβα τες όσο γρηγορότερα μπορείς και μετά προσπάθησε να τις ανέβεις δύο-δύο. Κατέβα κάτω ξανά με κανονικό ρυθμό.\nΣχοινάκι: Όχι, δε χρειάζεσαι το κανονικό. Κλείσε την πόρτα του γραφείου σου ή βρες μια απόμακρη γωνία και δοκίμασε αυτά τα διαφορετικά επιτόπου πηδηματάκια κάνοντάς τα για 15 δευτερόλεπτα το ένα: Ξεκίνα με απλά πηδηματάκια, αύξησε ρυθμό σε πιο γρήγορα (όπως κάνουν οι μποξέρ), κάνε αλματάκια γυρνώντας τον κορμό στον αέρα, πήδα από τη μία πλευρά στην άλλη και τελείωσε πηδώντας στις άκρες ενός φανταστικού κουτιού. Αν έχεις χρόνο, επανάλαβε από την αρχή.\nΑεροβική καρέκλας: Αν δε μπορείς με τίποτα να απομακρυνθείς από το γραφείο σου, σήκωσε τα χέρια σου πάνω από το κεφάλι και στριφογύρισε τον κορμό σου αριστερά-δεξιά σε γρήγορο ρυθμό σα να δίνεις μπουνιές στον αέρα. Ύστερα ανασήκωσε τα δάχτυλα των ποδιών σου και χτύπησε τα στο πάτωμα. Κάνε το ίδιο σηκώνοντας τις φτέρνες και τελείωσε το σετ σηκώνοντας τα γόνατα εναλλάξ σαν να κάνεις jogging στη θέση σου (αν φοβάσαι μην ενοχλήσεις τους συναδέλφους σου, μπορείς να βγάλεις τα παπούτσια σου). Αν θες να κάνεις την άσκηση ακόμα εντονότερη, μπορείς να δοκιμάσεις να συνδυάσεις το jogging καρέκλας με τις εναέριες μπουνιές που προαναφέραμε, κάνοντας τα ταυτόχρονα.\nΏθηση/Έλξη Άνω μέρους σώματος: Κάθισε σε μια καρέκλα με ροδάκια και κρατήσου από το γραφείο σου. Τα χέρια σου πρέπει να απέχουν το ένα με το άλλο σε απόσταση ίση με τους ώμους σου. Τα δάχτυλα σου πρέπει να είναι στο πάνω μέρος του γραφείου και οι αντίχειρες από κάτω. Σήκωσε τα πόδια σου από το πάτωμα, σφίξε τους κοιλιακούς σου και απομακρύνσου από το γραφείο σπρώχνοντας αργά προς τα πίσω. Κάνε πίσω μέχρι να απομακρυνθείς τόσο ώστε να βλέπεις το πάτωμα, με το κεφάλι ανάμεσα στα χέρια σου. Ύστερα, τραβήξου αργά προς τα εμπρός μέχρι η κοιλιά σου να ακουμπάει την άκρη του γραφείου σου. Κάνε 12 με 15 επαναλήψεις των 6 δευτερολέπτων (3 δευτερόλεπτα για να απομακρυνθείς και άλλα 3 για να πλησιάσεις το γραφείο).\nΏθηση/ Έλξη Κάτω μέρους σώματος: Κάθισε στην άκρη μιας καρέκλας με ροδάκια με τα πόδια σου ίσια με το πάτωμα και τα χέρια στους γοφούς σου (ανάλογα με το είδος παπουτσιών/καλσόν που φοράς και το είδος της επιφάνειας, ίσως χρειαστεί να βγάλεις τα παπούτσια σου). Σήκωσε τα δάχτυλα των ποδιών σου από το πάτωμα τόσο, ώστε να ακουμπούν μόνο οι φτέρνες. Σπρώξε αργά προς τα πίσω με τις φτέρνες, αφήνοντας την καρέκλα σου να τσουλήσει προς τα πίσω μέχρι τα πόδια σου να είναι σε πλήρη έκταση. Κράτα το πάνω μέρος του σώματος σου χαλαρό. Ύστερα, στηρίξου στις φτέρνες και τράβηξε την καρέκλα προς τα εμπρός επαναφέροντας τα πόδια σου στην αρχική τους θέση. Κάνε 12-15 επαναλήψεις των 6 δευτερολέπτων συνολικά (3 δευτερόλεπτα για να απομακρυνθείς και άλλα 3 για να πλησιάσεις την αρχική σου θέση).\nΚάθισμα και ώθηση: Σήκω όρθια από την καρέκλα σου, κρατώντας τα πόδια σου σε απόσταση ίση με τους ώμους σου το ένα με το άλλο. Κρατώντας τη μέση σου ίσια, λύγισε τα γόνατα και τους γοφούς σου σα να κάθεσαι. Μην αφήνεις τα γόνατα σου να ξεπεράσουν τα δάχτυλα των ποδιών σου. Σταμάτα την κίνηση ελάχιστα πριν ακουμπήσεις την καρέκλα και σήκω πάλι όρθια. Επανάλαβε 4 φορές. Τέλος, κάνε βαθύ κάθισμα και μείνε στην κάτω θέση. Όσο είσαι σε αυτή τη θέση, κάνε 3 ελαφριές κινήσεις πάνω-κάτω (σαν να αναπηδάς περίπου) και στάσου όρθια. Επανάλαβε όλο το πρόγραμμα 6 φορές.\nPush-up Γραφείου: Στάσου όρθια και ακούμπα τις παλάμες σου στο γραφείο σου, κρατώντας τες σε απόσταση ίση με τους ώμους σου. Κάνε σταδιακά βήματα προς τα πίσω μέχρι να μπεις σε στάση για push-ups υπό γωνία, με τα χέρια ίσια αλλά όχι κλειδωμένα. Χαμήλωσε σιγά-σιγά το σώμα σου λυγίζοντας τους αγκώνες σου προς τα έξω, πλησιάζοντας το γραφείο σου με το στήθος. Κράτησε το κεφάλι, τη μέση, τους μηρούς και τα πόδια σου σε μία ευθεία για 2 δευτερόλεπτα. Επανάλαβε 12 φορές.\nΏθηση και σήκωμα: Στάσου όρθια, με τα πόδια σου σε απόσταση ίση με τους μηρούς σου, κρατώντας τα γόνατα σου ελαφρώς λυγισμένα.\nA. Πλέξε τα δάχτυλα σου, σήκωσε και κράτησε τα χέρια σου στο ύψος των ώμων σου. Γύρισε τις παλάμες σου προς τα έξω και τέντωσε τα χέρια σου προς τα μπρος, κάμπτοντας το ανώτερο μέρος της πλάτης σου μέχρι να νιώσεις το τέντωμα. Κράτησε αυτή τη θέση για 15 δευτερόλεπτα και ύστερα χαλάρωσε.\nB. Ύστερα, τοποθέτησε τα χέρια σου στο χαμηλότερο μέρος της μέσης σου, περίπου πάνω από τους μηρούς σου με τα δάχτυλα στραμμένα προς τα κάτω. Πίεσε απαλά τη μέση σου με τα χέρια σου, τράβηξε τους ώμους σου πίσω και κάτω και ανασήκωσε το στήθος σου κρατώντας το κεφάλι σου ίσιο. Μείνε σε αυτή τη στάση για 15 δευτερόλεπτα.\nΠεριστροφή καρέκλας: Κάθισε με την πλάτη ίσια στην καρέκλα του γραφείου σου με το αριστερό πόδι σταυρωμένο πάνω από το δεξί. Πάρε μια βαθιά ανάσα και ενώ εκπνέεις, στρέψε τον κορμό σου προς τα αριστερά, κοιτώντας πάνω απ’ τον αριστερό σου ώμο. Κράτα τους μηρούς σου προς τα εμπρός. Απλώσου λίγο ακόμα και τραβήξου απαλά από την πλάτη της καρέκλας σου ώστε να τεντωθείς λίγο περισσότερο. Κρατήσου σε αυτή τη στάση για 10 δευτερόλεπτα. Επανάλαβε και από την άλλη πλευρά. Τεντώσου δύο φορές από κάθε πλευρά.


Συμβουλές Εξοικονόμησης Για Οικογένειες Με Παιδιά | Αποταμιεύω\nTα παιδιά έχουν έντονη καθημερινότητα. Φροντιστήρια, εξωσχολικές δραστηριότητες, παιχνίδι με φίλους, πάρτι κλπ. Σαν γονιός, είναι λογικό να σκέφτεσαι τρόπους να εξοικονομήσεις κάποια χρήματα, χωρίς να στερήσεις τίποτα από τα παιδιά σου.\nΑπό την άλλη, σίγουρα κάνεις όνειρα και για το μέλλον των παιδιών σου. Τα παρακάτω tips θα σε βοηθήσουν να εξοικονομήσεις κάποια από τα χρήματα που ξοδεύεις για τα παιδιά, ώστε να μπορέσεις να αυξήσεις την αποταμίευσή σου για το μέλλον τους.\nΜάθε εγκαίρως τις ημέρες δωρεάν εισόδου σε μουσεία και οργάνωσε εκπαιδευτικές επισκέψεις με τα παιδιά.\n1. Εκμεταλλεύσου προσφορές και εκπτώσεις.\nΑυτός είναι ίσως ο πιο απλός τρόπος να εξοικονομήσεις χρήματα. Υιοθέτησέ τον για όλα τα ψώνια που αφορούν τα παιδιά, από τα ρούχα, μέχρι τα σχολικά και τα είδη πρώτης ανάγκης και δες πραγματική διαφορά. Websites όπως το yellowday.gr σε βοηθούν να βρεις τις καλύτερες προσφορές, και προτάσεις για ό, τι χρειάζεσαι καθημερινά σε σχέση με τα παιδιά.\nΕπίσης, θυμήσου ότι οι online αγορές, σε βοηθούν να κάνεις οικονομία, όχι μόνο γιατί οι τιμές συνήθως είναι πιο χαμηλές, αλλά και γιατί δεν χρειάζεται να μετακινηθείς, να πληρώσεις parking κλπ. Ακόμα, όταν ψωνίζεις online είναι λιγότερο εύκολο να παρασυρθείς και να αγοράσεις πράγματα που δεν χρειάζεσαι.\n2. Ενημερώσου για τις δωρεάν εκδηλώσεις.\nΚατά τη διάρκεια του έτους, και κυρίως κοντά στις γιορτές, διοργανώνονται πληθώρα εκδηλώσεων για τα παιδιά με μηδενικό εισιτήριο. Εργαστήρια χειροτεχνίας ή πειραμάτων, θεατρικές παραστάσεις, προβολές κλπ. δίνουν στα παιδιά μεγάλη χαρά, ενώ μπορείς να χρησιμοποιήσεις τα χρήματα που θα ξόδευες για μια παρόμοια έξοδο, ώστε να καλύψεις μια άλλη πιο βασική ανάγκη τους.\n3. Ψάξε τις ημέρες δωρεάν εισόδου σε μουσεία.\nΚάθε χρόνο ανακοινώνονται διάφορες μέρες, κατά τη διάρκεια της χρονιάς, όπου μπορεί κανείς να επισκεφτεί όλα τα μουσεία της χώρας, χωρίς εισιτήριο. Μάθε εγκαίρως τις ημέρες και οργάνωσε εκπαιδευτικές επισκέψεις με τα παιδιά. Πες το και στους άλλους γονείς, θα το εκτιμήσουν!\n4. Πάρτι; Καν’ το μόνος σου.\nΤα πάρτι των παιδιών απαιτούν συνήθως ένα μεγάλο budget. Είναι όμως απαραίτητο; Εάν αντικαταστήσεις τον χώρο με μια δημοτική παιδική χαρά ή ένα πάρκο κοντά στο σπίτι και ετοιμάσεις εσύ σπιτικές λιχουδιές, μπορείς σίγουρα να εξοικονομήσεις κάποια χρήματα.\nΕπίσης, για τα δωράκια των παιδιών μπορείς να βρεις άπειρες ιδέες στο internet ώστε να τα φτιάξεις μόνος/η σου. Ζήτησε από το παιδί ή τα παιδιά σου να σε βοηθήσουν και προετοιμάστε μαζί το πάρτι. Με τα χρήματα που θα εξοικονομήσεις μπορείς να του πάρεις το δώρο που τόσο θέλει ή να παραγγείλεις μια εντυπωσιακή τούρτα.\n5. Μάθε στα παιδιά σου πώς να εξοικονομούν χρήματα.\nΜαθαίνοντας στα παιδιά από μικρά πώς να διαχειρίζονται το χαρτζιλίκι τους θα τους θέσεις γερές βάσεις για το μέλλον. Δεν χρειάζεται αυτή η εκπαίδευση να είναι αναλυτική. Μπορείς απλά να τα βοηθήσεις να κατανοήσουν τα βασικά γύρω από τις έννοιες «ξοδεύω», «εξοικονομώ» και «αποταμιεύω» για να καλύψω μια ανάγκη τους ή να κάνουν ένα όνειρό τους πραγματικότητα.\n6. Φέρε τα παιδιά σου σε επαφή με την φύση.\nΌλα τα παιδιά αγαπούν την επαφή με την φύση, καθώς τους δίνει την απαραίτητη γι ‘ αυτά ελευθερία να εξερευνήσουν αλλά και να εκτονωθούν. Πολλές φορές μια Κυριακή με πικ νικ και ποδήλατα σε ένα πάρκο, είναι πιο πολύτιμη για τα παιδιά από οποιαδήποτε άλλη δραστηριότητα που απαιτεί χρήματα.Ακολουθώντας τις παραπάνω συμβουλές θα μπορέσεις να προσφέρεις όμορφες εμπειρίες και αναμνήσεις στα παιδιά σου, αλλά και ταυτόχρονα να εξοικονομήσεις χρήματα που θα σε βοηθήσουν να κάνεις τα όνειρά τους πραγματικότητα. Μην ξεχνάς να επιβραβεύεις τον εαυτό σου συχνά και να επισκέπτεσαι το apotamievo.gr για να αντλείς έμπνευση.


Υβριδική εκδήλωση στην Κάρπαθο στο πλαίσιο του έργου DestiMED PLUS - rhodes.online\nΑρχικήΡόδοςΔωδεκάνησαΥβριδική εκδήλωση στην Κάρπαθο στο πλαίσιο του έργου DestiMED PLUS\nΠλησιάζοντας προς την ολοκλήρωση του έργου DestiMED PLUS, η Αναπτυξιακή Εταιρεία Περιφέρειας Ν. Αιγαίου – ΕΝΕΡΓΕΙΑΚΗ Α.Ε. διοργανώνει υβριδική εκδήλωση με τίτλο «Βιώσιμη οικοτουριστική ανάπτυξη σε Προστατευόμενες Περιοχές: Συνέργειες δημόσιου και ιδιωτικού τομέα». Η εκδήλωση θα λάβει χώρα το απόγευμα της Τρίτης 24 Μαΐου 2022, 18:00-20:00, στο Πολιτιστικό Κέντρο Καρπάθου «Κονάκι», ενώ οι ενδιαφερόμενοι θα μπορούν να παρακολουθήσουν την εκδήλωση και μέσω διαδικτύου πραγματοποιώντας εγγραφή στο link:\nΑναπτυξιακή Εταιρεία Περιφέρειας Ν. Αιγαίου -ΕΝΕΡΓΕΙΑΚΗ Α.Ε.\nέργο DestiMED PLUS\nΠολιτιστικό Κέντρο Καρπάθου «Κονάκι»\nΠροηγούμενο άρθροΗ Ρόδος συμμετέχει στην Ευρωπαϊκή Πράσινη Εβδομάδα 2022\nΕπόμενο άρθροΤο Πανεπιστήμιο Αιγαίου αρωγός στην πράσινη μετάβαση των νησιωτικών περιφερειών


Αζαλέα | Περιοδικό "ο Κήπος & το Σπίτι"\nΈνα φυτό με υπέροχα, αέρινα, εντυπωσιακά άνθη, που φοβάσαι να αγγίξεις, αλλά δεν μπορείς να πάρεις τα μάτια σου από πάνω τους.\nΟι αζαλέες αναπτύσσονται σαν μικροί θάμνοι και άλλοτε σαν δέντρα που παίρνουν αρκετό ύψος. Τα πιο πολλά είδη είναι αειθαλή. Διαφέρουν από τα ροδόδεντρα στα φύλλα τους, που είναι μικρότερα και πιο λεία.\nΕπιλέξτε τη σωστή θέση και το χώμα\nΌπως η γαρδένια, είναι ευαίσθητο φυτό, δεν αγαπά τις καυτές ακτίνες του ήλιου. Όπου κι αν καλλιεργήσετε την αζαλέα σας, θα πρέπει να φωτίζεται αρκετά, γιατί αυτό συντελεί στην καλή ανθοφορία της, χωρίς όμως να «καίγεται» το φυτό από τον μεσημβρινό ήλιο. Φροντίστε επίσης να μην ταλαιπωρείται από δυνατούς ανέμους.\nΤο χώμα πρέπει να είναι για οξύφιλα φυτά (φυλλόχωμα και τύρφη) και η γλάστρα να έχει καλή αποστράγγιση.\nΓια τη μεταφύτευση και τη φύτευσή της στον κήπο, ακολουθήστε τις οδηγίες για τη φύτευση της γαρδένιας, όπως και για το πότισμα.\nΤον χειμώνα θα χρειαστείτε αντιπαγετικό ύφασμα. Καλύψτε επίσης τις ρίζες με στεγνή κοπριά, πευκόφλουδα ή άχυρο.\nΔιατηρήστε την αζαλέα μέσα στο σπίτι σε φωτεινή, δροσερή θέση, μακριά από σώματα θέρμανσης και κλιματιστικά.\nΤο φυτό αυτό έχει αυξημένες απαιτήσεις σε υγρασία. Ποτίζουμε κάθε δυο-τρεις μέρες από την άνοιξη έως και το φθινόπωρο. Το καλοκαίρι αυξάνουμε τη συχνότητα ανά μια-δυο μέρες. Χρησιμοποιήστε πλήρες λίπασμα σε υγρή ή κοκκώδη μορφή, ειδικό για οξύφιλα φυτά, κάθε μήνα την περίοδο της ανθοφορίας και κάθε δύο μήνες αργότερα.\nΌπως η γαρδένια, χρειάζεται προσθήκη σιδήρου σε χηλική μορφή ανά διαστήματα.\nΤα νεαρά φυτά δεν χρειάζονται κλάδεμα, αν όμως έχουν λίγα κλαδιά, κορφολογήστε τα, για να πετάξουν νέα κλαδιά χαμηλότερα. Τα πιο γέρικα πρέπει να κλαδεύονται κάθε 2–3 χρόνια, ιδίως αν έχουν μεγαλώσει ανομοιόμορφα, για να τα διαμορφώσετε. Αφαιρέστε ξερά κλαδιά και φύλλα, όταν χρειάζεται.\nΗ καλύτερη εποχή για το κλάδεμα είναι την άνοιξη, μετά την ανθοφορία. Αφαιρείτε συχνά τα ξερά άνθη, για να βοηθήσετε το φυτό να σχηματίσει γρήγορα τα νέα μπουμπούκια.\nΕπιλέξτε βλαστούς 15 εκ. Καθαρίστε τα κάτω φύλλα, βρέξτε το κοτσανάκι και βαπτίστε το σε ορμόνη ριζοβολίας για μεγαλύτερο ποσοστό επιτυχίας. Φυτέψτε τα μοσχεύματα σε γλαστράκια με φυτόχωμα και τύρφη. Τοποθετήστε τα σε δροσερό μέρος και διατηρήστε το χώμα στα γλαστράκια σχετικά υγρό.


Αποστόλου: Όσα έγιναν αμαυρώνουν τον αγώνα των αγροτών - Ευτυχώς δεν υπήρξαν τραυματισμοί\nΔημοσίευση 12 Φεβρουαρίου 2016, 12:15 / Ανανεώθηκε 12 Φεβρουαρίου 2016, 12:12\nΩς ''συμβάντα που είχαν στόχο να αμαυρώσουν τον αγώνα των αγροτών'' χαρακτήρισε ο υπουργός Αγροτικής Ανάπτυξης Βαγγέλης Αποστόλου τα επεισόδια έξω από το υπουργείο σήμερα το πρωί, ενώ επανέλαβε ότι ο μόνος δρόμος είναι αυτός του διαλόγου.\nΈνωση Κεντρώων: Οι αγρότες αισθάνονται ανασφαλείς και περιθωριοποιημένοι\nΟι σκηνές που διαδραματίστηκαν σήμερα είχαν στόχο να αμαύρωσουν τον αγώνα των αγροτών. Στον πρώτο όροφο του υπουργείου έγιναν πολλές ζημιές.\nΟι εκπρόσωποι των αγροτών πρέπει να απομονώσουν και να καταδικάσουν αυτές τις συμπεριφορές. Είναι κρίμα να προστεθούν τέτοιες μαύρες σελίδες στην ιστορία της αγροτιάς. Για εμάς ο μόνος δρόμος είναι αυτός του διαλόγου και τον έχει ανοίξει ο πρωθυπουργός μας.\nΗ κατάσταση στο υπουργείο Αγροτικής Ανάπτυξης έχει πλέον ηρεμήσει, ωστόσο το πρωί ο δρόμος έξω από αυτό θύμιζε πεδίο μάχης, καθώς υπήρξε πετροπόλεμος από τους αγρότες, έγινε ρίψη δακρυγόνων, ενώ άναψαν φωτιές σε κάδους.\nΠολλά τζάμια του υπουργείου έσπασαν από τον πετροπόλεμο, ενώ σημειώθηκαν και ζημιές.\nΣύμφωνα με πληροφορίες έγιναν 5 προσαγωγές, ενώ υπήρξαν και 5 τραυματισμοί αστυνομικών.


[Επιλύθηκε!] - Πώς να διορθώσετε την άγνωστη διεύθυνση συσκευής USB που απέτυχε; - Κέντρο Ειδήσεων Minitool\nΌταν αντιμετωπίσετε το σφάλμα Άγνωστη διεύθυνση συσκευής USB που απέτυχε, δεν θα μπορείτε να χρησιμοποιήσετε το USB ως συνήθως. Για να επιλύσουμε αυτό το ζήτημα, συλλέγουμε μερικές χρήσιμες λύσεις και τις παρουσιάζουμε σε αυτήν την ανάρτηση. Μπορείτε να τα δοκιμάσετε για να σας βοηθήσουν.\nΗ διεύθυνση SanDisk / Seagate External Hard Drive / WD My Passport Set απέτυχε\nΜερικές φορές, όταν συνδέετε μια εξωτερική συσκευή USB όπως ένα διαβατήριο WD μου, έναν εξωτερικό σκληρό δίσκο Seagate ή μια μονάδα SanDisk στον υπολογιστή σας, ενδέχεται να ανακαλύψετε ότι η μονάδα δεν λειτουργεί. Τότε μπορείς πρόσβαση στη Διαχείριση συσκευών για να ελέγξετε αν υπάρχει κάποιο πρόβλημα με τη μονάδα δίσκου.\nΥπάρχουν μερικά κοινά σφάλματα όπως:\nΆγνωστη συσκευή USB (Το αίτημα περιγραφής συσκευής απέτυχε)\nΆγνωστη συσκευή USB (Αποτυχία επαναφοράς θύρας)\nΆγνωστη συσκευή USB (Η ρύθμιση της διεύθυνσης απέτυχε)\nΛογισμικό MiniTool δεν έχει μιλήσει για το πρόβλημα Άγνωστη διεύθυνση συσκευής USB που απέτυχε. Σε αυτήν την ανάρτηση, θα σας δείξουμε μερικές λύσεις.\nΑυτές οι λύσεις είναι διαθέσιμες για WD η διεύθυνση του συνόλου διαβατηρίου μου απέτυχε, η διεύθυνση Seagate εξωτερικού σετ σκληρού δίσκου απέτυχε και η διεύθυνση SanDisk που απέτυχε. Φυσικά, εάν χρησιμοποιείτε άλλες μάρκες συσκευών USB, μπορούν επίσης να λειτουργήσουν.\nΕάν είστε σίγουροι για τον ακριβή λόγο για αυτό το ζήτημα, μπορείτε να δοκιμάσετε αυτές τις λύσεις μία προς μία μέχρι να βρείτε την πιο κατάλληλη για την περίπτωσή σας.\nΠώς να επιλύσετε άγνωστη διεύθυνση συσκευής USB που απέτυχε;\nΤροποποιήστε τις επιλογές ισχύος\nΕνημερώστε ή επαναφέρετε το πρόγραμμα οδήγησης της συσκευής\nΧρησιμοποιήστε εργαλείο αντιμετώπισης προβλημάτων υλικού και συσκευών\nΑπενεργοποιήστε τη γρήγορη εκκίνηση\nΛύση 1: Τροποποίηση επιλογών τροφοδοσίας\nΕάν χρησιμοποιείτε φορητό υπολογιστή, πρέπει να ελέγξετε αν η ρύθμιση στο Power Option έχει ρυθμιστεί σωστά. Μπορείτε να ακολουθήσετε αυτά τα βήματα για να τροποποιήσετε τις Επιλογές ενέργειας:\n1. Πατήστε Κερδίστε + R για να ανοίξω Τρέξιμο .\n2. Τύπος cpl και πατήστε Εισαγω να ανοίξει άμεσα Επιλογές ενέργειας .\n3. Κάντε κλικ στο Αλλαγή ρυθμίσεων προγράμματος σύνδεσμος που βρίσκεται δίπλα στο προτιμώμενο σχέδιο που επιλέγει το σύστημα.\n4. Κάντε κλικ στο Αλλαγή προηγμένων ρυθμίσεων τροφοδοσίας σύνδεσμος για να συνεχίσετε.\n5. Μετακινηθείτε προς τα κάτω στην ενότητα Ρυθμίσεις USB και μετά ορίστε Καθιστώ ανίκανο και για τα δύο σενάρια: Στην μπαταρία και Συνδεδεμένος .\n6. Κάντε κλικ Εντάξει για να διατηρήσετε την αλλαγή.\nΛύση 2: Ενημέρωση ή επαναφορά του προγράμματος οδήγησης συσκευής USB\nΕάν το πρόγραμμα οδήγησης συσκευής USB δεν είναι ενημερωμένο, μπορεί να εμφανιστεί το σφάλμα Άγνωστη διεύθυνση συσκευής USB που απέτυχε. Από την άλλη πλευρά, αυτό το ζήτημα μπορεί επίσης να προκύψει μετά την ενημέρωση του προγράμματος οδήγησης συσκευής. Πρέπει να επαληθεύσετε ποια κατάσταση αντιμετωπίζετε και, στη συνέχεια, να επιλέξετε να ενημερώσετε ή να επαναφέρετε το πρόγραμμα οδήγησης συσκευής USB.\nΕάν πρέπει να ενημερώσετε το πρόγραμμα οδήγησης συσκευής, μπορείτε να ανατρέξετε σε αυτήν την ανάρτηση: Τρόπος ενημέρωσης προγραμμάτων οδήγησης συσκευών Windows 10 (2 τρόποι) .\nΕάν πρέπει να επαναφέρετε το πρόγραμμα οδήγησης της συσκευής, μπορείτε να ανατρέξετε σε αυτήν την ανάρτηση: Πώς να επαναφέρετε ένα πρόγραμμα οδήγησης στα Windows; Ένας οδηγός βήμα προς βήμα .\nΛύση 3: Χρησιμοποιήστε εργαλείο αντιμετώπισης προβλημάτων υλικού και συσκευών\nΜπορείτε επίσης να χρησιμοποιήσετε το Εργαλείο αντιμετώπισης προβλημάτων υλικού και συσκευών για να απαλλαγείτε από το πρόβλημα με την άγνωστη διεύθυνση συσκευής USB που απέτυχε. Απλά πρέπει να πάτε Έναρξη> Ρυθμίσεις> Ενημέρωση και ασφάλεια> Αντιμετώπιση προβλημάτων> Υλικό και συσκευές και, στη συνέχεια, ακολουθήστε τον οδηγό στην οθόνη για να κάνετε τη δουλειά.\nΛύση 4: Απενεργοποίηση γρήγορης εκκίνησης\n3. Κάντε κλικ στο Επιλέξτε τι κάνει το κουμπί λειτουργίας .\n4. Κάντε κλικ στο Αλλαγή ρυθμίσεων που δεν είναι διαθέσιμες αυτήν τη στιγμή .\n5. Καταργήστε την επιλογή του Ενεργοποίηση γρήγορης εκκίνησης (συνιστάται) .\nΑυτές είναι οι λύσεις για την άγνωστη διεύθυνση συσκευής USB που απέτυχε. Ελπίζουμε να σας βοηθήσουν. Εάν έχετε τυχόν σχετικά ζητήματα, μπορείτε να μας ενημερώσετε στο σχόλιο.\nΠώς να απενεργοποιήσετε το Antivirus στα Windows 10 Προσωρινά / Μόνιμα [MiniTool News]\nπώς να ανακτήσετε τα Windows 10 από το bios\nυπολογιστής κολλημένος κατά την εκκίνηση των παραθύρων\nδιαγραφή μηνυμάτων από μόνη της\nπώς να απενεργοποιήσετε το uac στα Windows 10


Άκουσε ένα θαυμαστό γεγονός που έγινε εδώ στο Άγιον Όρος και ίσως έως τώρα δεν το έχεις ακούσει. Έτυχε κάποιος στις ημέρες μας εδώ στα Κατουνάκια, που εγώ δεν τον πρόφθασα, γιατί πριν από λίγο καιρό είχε πεθάνει. Αυτός ήταν υποτακτικός σε έναν Γέροντα τυφλό. Λοιπόν, μία ημέρα ήλθε ένας πτωχός κοσμικός, περαστικός από το κελλί του. Και τον ρωτά ο νέος μοναχός:\nΚαι αυτός ήταν χωριανός του. Λοιπόν δεν του έδωκε γνωριμία, μόνον του είπε τί κάμνει ο τάδε – για τον πατέρα του. Του λέει ο ξένος, ότι αυτός πέθανε και άφησε την γυναίκα του και τρία κορίτσια στους δρόμους, ορφανά και πτωχά. Είχαν και έναν υιό, λέει, ο οποίος έφυγε από χρόνια και δεν γνωρίζουν τι έγινε. Λοιπόν, σαν να τον κτύπησε κεραυνός τον μοναχό.\nΚαι αμέσως τον προσέβαλε η πάλη των λογισμών.\n- Θα φύγω, λέει στον Γέροντά του. Θα φύγω να πάω να τους προστατεύσω!\nΖητά ευλογία. Δεν του δίνει ο Γέροντας. Αυτός συνεχώς επιμένει.\nΚαι συμβουλεύοντάς τον ο Γέροντας κλαίει για τον εαυτό του, κλαίει και για εκείνον.\nΑλλά στάθηκε αδύνατον να τον μεταπείσει.\nΤέλος τον άφησε στο θέλημά του, και έφυγε ο υποτακτικός… Αφού βγήκε έξω από το Όρος κάθισε για να συνέλθει κάτω από την σκιά ενός δένδρου. Εν τω μεταξύ, έφθασε εκεί ιδρωμένος και ένας άλλος μοναχός· κάθισε και αυτός κάτω από την ίδια σκιά. Και άρχισε να του λέει:\nΚαι του διηγείται με λεπτομέρεια όλη την ιστορία του.Ο δε αγαθός οδοιπόρος του λέει:\n- Αν θέλεις, αγαπητέ αδελφέ, άκουσέ με· γύρισε πίσω στον Γέροντά σου και ο Θεός θα προστατεύσει το σπίτι σου. Εσύ να υπηρετείς τον Γέροντά σου, αφού μάλιστα είναι και τυφλός.\nΑλλά αυτός δεν τον άκουε.Κυριευμένος από τους λογισμούς, του φαίνονταν σαν παραλήρημα τα λόγια του άλλου.\nΚαι, αφού του έφερε πολλά παραδείγματα, σηκώθηκε ο ανυπάκουος μοναχός να συνεχίσει τον δρόμο του προς τον κόσμο. Ο μοναχός εν τέλει του λέει:\n- Ε τότε λέει ο μοναχός· Εγώ είμαι Άγγελος Κυρίου και εμένα πρόσταξε ο Θεός, αμέσως όταν πέθανε ο πατέρας σου να πάω κοντά τους να τους φυλάω και να γίνω προστάτης τους. Αφού λοιπόν τώρα εσύ πηγαίνεις αντί για μένα, εγώ τους αφήνω και φεύγω, εφ’ όσον δεν με ακούς.Και έγινε άφαντος.\nΤότε, λοιπόν, συνήλθε ο μοναχός και γύρισε αμέσως στον Γέροντα· και τον βρήκε γονατιστό, να προσεύχεται γι’ αυτόν.\nΚατάλαβες, τέκνο μου; Έτσι γίνεται, όταν εμείς τα αφήνουμε όλα στον Θεό.\nΑφού πολύ καλά τα οικονομεί Εκείνος ως αγαθός κυβερνήτης και κανένα σφάλμα δεν υπάρχει στο θέλημά του. Αλλά χρειάζεται να έχει υπομονή εκείνος που ζητά να σωθεί. Αν δεν ζητούμε εμείς να τα κάνει ο Θεός, όπως αρέσουν στην δική μας διάκριση, τότε αλλοίμονο στο χάλι μας.\nΑγίου Γέροντος Ιωσήφ, «Έκφρασις Μοναχικής Εμπειρίας»\nΕκδόσεις Ιεράς Μονής Φιλοθέου, Άγιον Όρος


ΛΑΪΚΗ ΠΑΡΑΔΟΣΗ: Χριστουγεννιάτικα έθιμα. Tο αναμμένο πουρνάρι. Οι κλαδαριές\nΧριστουγεννιάτικα έθιμα. Tο αναμμένο πουρνάρι. Οι κλαδαριές\nΣτις 23 Δεκεμβρίου, η ετοιμασία ξεκινά ήδη από το μεσημέρι. Τα κλαδιά στοιβάζονται στον ανοιχτό χώρο όπου θα τελεστεί το έθιμο και δημιουργούν ένα τεράστιο σωρό. Τότε, οι κάτοικοι πιάνουν το χορό γύρω από την πυρά. Σε κάποια μέρη περιφέρονται γύρω από την πυρά και οι κωδωνοφόροι, άνδρες που κρεμούν κουδούνια και δίνουν στην όλη τελετή ένα χαρακτήρα αρχαιοελληνικού διονυσιακού δρώμενου.\nΑναρτήθηκε από Σοφία Βλάχου στις 3:07 π.μ.\nΕτικέτες Χριστουγεννιάτικα έθιμα. Tο αναμμένο πουρνάρι. Οι κλαδαριές


Μενταγιόν μονό λευκό μαργαριτάρι με επιχρυσωμένο ασήμι - Martal.gr\nΑρχική > Κοσμήματα > Μενταγιόν μονό λευκό μαργαριτάρι με επιχρυσωμένο ασήμι\nΈνα συναρπαστικό μενταγιόν για ανεπανάληπτα κομψές εμφανίσεις.\nΜενταγιόν μονό λευκό μαργαριτάρι με επιχρυσωμένο ασήμι ποσότητα\nCategories: Κολιέ, Μενταγιόν, Προσφορές Tags: ασήμι 925, γυναικείο δώρο, δώρο, επιχρυσωμένο ασήμι, επιχρυσωμένο ασήμι 925, μαργαριτάρι, μενταγιόν, νυφικό, τέλειο\nΛεπτομέρειες - Περιγραφή\nΤο απίθανο μενταγιόν που θα γίνει ένα με εσάς αφού θα το φοράτε παντού και πάντα. Το μενταγιόν με το μονό λευκό μαργαριτάρι είναι ιδανικό δώρο για κάθε γυναίκα ανεξαρτήτως ηλικίας καθώς είναι πολύ κομψό, λεπτεπίλεπτο και χειροποίητο κόσμημα δεμένο με επιχρυσωμένο ασήμι ή ασήμι 925ο.\nΤο λευκό μαργαριτάρι συμβολίζει τη ροή της αγάπης και της αφθονίας, την τύχη, το γάμο, τη σοφία και την ήρεμη δύναμη, ωθεί τον άνθρωπο σε ευγενικές αξίες, έλκει την ευημερία και φέρνει στην επιφάνεια τα ομορφότερα χαρίσματα της ψυχής.\nΑυτό το μενταγιόν λοιπόν δεν είναι μόνο εξαίσια όμορφο αλλά φέρει πολλούς και καλούς συμβολισμούς. Τι καλύτερο δώρο υπάρχει από ένα κόσμημα με ένα βαθύτερο νόημα που θα φανερωθεί από την κάρτα που το συνοδεύει; Η συσκευασία δώρου του κοσμήματος περιλαμβάνει και καρτούλα για να γράψετε τις ευχές σας.\nΕπιχρυσωμένο ασήμι (αλυσίδα 45 cm και δέσιμο)\nΧρώμα Μαργαριταριού: Λευκό\nΠοιότητα Μαργαριταριού: ΑΑΑ\nBe the first to review “Μενταγιόν μονό λευκό μαργαριτάρι με επιχρυσωμένο ασήμι” Πατήστε εδώ για να ακυρώσετε την απάντηση.\nΜακρύ κολιέ με μαργαριτάρια\n€229.00 €165.00 Ευκαιρία! Στο καλάθι μου\nΜενταγιόν με κίτρινο μαργαριτάρι – ρουμπινί αχάτη και επιχρυσωμένο ασήμι\n€56.00 Στο καλάθι μου\n€33.00 Στο καλάθι μου\nMartal.gr © 2020. All Rights Reserved.


Ο καύσωνας με καύσωνα περνάει! Ασημίνα Ιγγλέζου στην Μύκονο!(vid) - sportcyclades24\nΑρχική / Cyclades news / Ο καύσωνας με καύσωνα περνάει! Ασημίνα Ιγγλέζου στην Μύκονο!(vid)\nΟ καύσωνας με καύσωνα περνάει! Ασημίνα Ιγγλέζου στην Μύκονο!(vid)\nΟ καύσωνας με …καύσωνα περνάει! Ασημίνα Ιγγλέζου στην Μύκονο!(vid)\nΚαταφέρνει σε κάθε της εμφάνιση να ανάβει φωτιές και να μαγνητίζει τα βλέμματα!\nΗ Ασημίνα Ιγγλέζου, εκτός από αθλήτρια ορεινού τρεξίματος, είναι και μοντέλο, αν και παντρεμένη και μητέρα δύο παιδιών! Το κορμί της είναι το δυνατό της σημείο και φροντίζει να το αναδεικνύει.\nΔείτε το βίντεο στο Mykonos Live TV ΕΔΩ\nΠροηγούμενος Δεν μπορεί να το έκανε! Ο Ντιμπάλα «διαλύει» τείχος σε επική εκτέλεση φάουλ! (Βίντεο)\nΕπόμενο Πάρος: Παιδικό τρίαθλο στην παραλία του Μώλου


H βασιλική οικογένεια της Βρετανίας συνεχίζει να παίζει τον δικό της ρόλο στην αντιμετώπιση της πανδημίας, στέλνοντας μήνυμα ενότητας και αισιοδοξίας και προσπαθώντας να στηρίξουν εκείνους που το έχουν ανάγκη. Ανάμεσα στις προτεραιότητες τους είναι και το παιδικό νοσοκομείο, Evelina London, το οποίο δέχτηκε ένα συγκινητικό γράμμα από τη δούκισσα του Cambridge, Κέιτ Μίντλετον για τον αγώνα που δίνει εν μέσω της πανδημίας σε καθημερινό επίπεδο.\nΗ Κέιτ μέσα από τα λόγια της, ευχαριστεί όλους όσοι μάχονται και βρίσκονται στην πρώτη γραμμή αυτές τις ημέρες, θέτοντας σε κίνδυνο την ίδια τους τη ζωή για τη δική μας. Πιο συγκεκριμένα σημείωσε, «Γράφω σε εσάς γιατί θέλω να γνωρίζετε πόσο πολύ σκέφτομαι το προσωπικό που εργάζεται στο Evelina London Children's Hospital κατά τη διάρκεια αυτού του τόσο δύσκολου διαστήματος. Είναι αρκετά εμψυχωτικό το γεγονός ότι είστε διαρκώς εκεί και προσφέρετε ειδική φροντίδα σε άρρωστα παιδιά παρά τις διαρκείς προκλήσεις των ημερών. Είστε πραγματική έμπνευση για τον κόσμο και γνωρίζω πως θα είστε πάντα εκεί για τις οικογένειες που σας έχουν ανάγκη, όπως άλλωστε κάνατε πάντα».\nTAGS : κορονοϊός Kate Middleton Buckingham Palace\nBritney Spears: "Είμαι πιο ευτυχισμένη από ποτέ"\nΝέο τεράστιο Street art έργο για το κλίμα σπάει το παγκόσμιο ρεκόρ με εμβαδόν 25.000 τμ


μην πιστεύεις πάντοτε ότι ακούς ακόμη και ότι βλέπεις-Ηράκλειτος: Eρευνα-σοκ για τα απολυμαντικά χεριών και Η1Ν1\nEρευνα-σοκ για τα απολυμαντικά χεριών και Η1Ν1\nΠοιό προϊόν έκανε θραύση με την επιδημία της νέας γρίπης; Δίχως αμφιβολία τα λεγόμενα αντιμοκροβιακά παρασκευάσματα για την απολύμανση των χεριών.\nΗταν το απαραίτητο "αξεσουάρ" σε κάθε τσέπη. Τώρα έρχεται μια έρευνα να δείξει ότι δεν είναι και τόσο σημαντικά στην αποτροπή μετάδοσης του ιού.\n«Το απολυμαντικό με ενισχυμένη δράση κατά των ιών απέτυχε να μειώσει σημαντικά τη συχνότητα λοίμωξης από γρίπη ή από ρινοϊούς» ανέφεραν οι ερευνητές σε συνέδριο για τους αντιμικροβιακούς παράγοντες που πραγματοποιείται στη Βοστόνη. Σημειωτέον, η μελέτη πραγματοποιήθηκε στη διάρκεια της τελευταίας πανδημίας και χρηματοδοτήθηκε από... εταιρεία απολυμαντικών.\nΗ ερευνητική ομάδα εκτιμά ότι οι ρινοϊοί και οι ιοί της γρίπης μεταδίδονται περισσότερο μέσω σταγονιδίων στον αέρα και λιγότερο από μολυσμένες επιφάνειες.\nΗ μελέτη πραγματοποιήθηκε στη διάρκεια της πανδημίας γρίπης από τον ιό Η1Ν1. Στην πρώτη ομάδα της μελέτης, οι εθελοντές απολύμαιναν τα χέρια τους κάθε τρεις ώρες επί δέκα εβδομάδες, από τον Αύγουστο μέχρι το Νοέμβριο του 2009. Στην ομάδα αυτή, το 42% των εθελοντών εμφάνισε λοίμωξη από ρινοϊούς. Στη δεύτερη ομάδα, η οποία δεν χρησιμοποίησε απολυμαντικό για λόγους σύγκρισης, το ποσοστό αυτό ήταν ελάχιστα μεγαλύτερο στο 51%.\nΌσον αφορά τη γρίπη Η1Ν1, τα αντίστοιχα ποσοστά ήταν 12% στην ομάδα του απολυμαντικού και 15% στην ομάδα ελέγχου.«Τα αποτελέσματα αυτής της μελέτης υποδεικνύουν ότι η μετάδοση από τα χέρια ίσως είναι λιγότερο σημαντική από ό,τι είχε εκτιμηθεί» ανέφερε η ερευνητική ομάδα.


Στη Ναύπακτο κλιμάκιο για την εξέταση των πλατανιών - ΣΥΝΕΙΔΗΣΗ\nΣΥΝΕΙΔΗΣΗΚοινωνικα ΝεαΣτη Ναύπακτο κλιμάκιο για την εξέταση των πλατανιών\n01 Ιούν 2020 21:32 01 Ιούν 2020 ΣΥΝΕΙΔΗΣΗ Κοινωνικα Νεα, Ναυπακτος\nΌπως σας είχε ενημερώσει σε προηγούμενο άρθρο το Nafpaktianews.gr η ώρα της επίσκεψης κλιμακίου με επικεφαλής τον δασολόγο φυτοπαθολόγο του Ινστιτούτου Μεσογειακών και Δασικών Οικοσυστημάτων κ. Τσόπελα θα βρεθεί στην Ναύπακτο για να εξετάσει τα πλατάνια από κοντά.\nΗ επίσκεψη είναι πολύ σημαντική καθώς ο κ. Τσόπελας θα δώσει οδηγίες για τα μέτρα τα οποία πρέπει να ληφθούν ούτως ώστε να μην μολυνθούν άλλα πλατάνια.\nΗ επίσκεψη είναι σημαντική όχι μόνο για τα μέτρα πρόληψης αλλά και για το τι θα πρέπει να προσέξουμε όλοι για να αποφευχθεί περαιτέρω μόλυνση. Η οποία είναι πιθανό να προέρθει ακόμη και από ένα καλώδιο που θα τοποθετηθεί σε πλατάνι.


Φονικός τυφώνας χτύπησε την Ιαπωνία | goTHESS.gr\nΤουλάχιστον 19 άνθρωποι έχασαν την ζωή τους\nΤουλάχιστον 19 άνθρωποι έχουν χάσει τη ζωή τους, 100 τραυματίστηκαν και 16 αγνοούνται λόγω της επέλασης του ισχυρότερου τυφώνα των τελευταίων 60 ετών στην Ιαπωνία.\nΤα σπίτια ορισμένων από τα θύματα βούλιαξαν στα νερά και άλλοι παρασύρθηκαν από αυτά. Δεκάδες χιλιάδες κόσμου αναζητούν καταφύγιο, ενώ κέντρα εκκένωσης έχουν στηθεί σε παράκτιες πόλεις.\nΟ «Χαγκίμπις» «χτύπησε» την ανατολική και την κεντρική χώρα χθες βράδυ προκαλώντας μεγάλες ζημιές και έφερε βροχοπτώσεις «χωρίς προηγούμενο», σύμφωνα με Ιάπωνες μετεωρολόγους, με αποτέλεσμα να προκληθούν φονικές πλημμύρες και κατολισθήσεις.\nΣύμφωνα με τον κυβερνητικό εκπρόσωπο, 27.000 μέλη του στρατού και διασωστικών συνεργείων συμμετέχουν στις επιχειρήσεις. Μαζί τους εθελοντές δίνουν μάχη με το χρόνο και προσπαθούν να απεγκλωβίσουν άτομα των οποίων τα σπίτια θάφτηκαν στις λάσπες από τις κατολισθήσεις.\nΕλικόπτερα μετέφεραν ανθρώπους από τα πλημμυρισμένα σπίτια τους στην περιοχή Ναγκάνο, όπου ένα ανάχωμα του ποταμού έσπασε, ενώ ξεχείλισαν ακόμα 13 ποταμοί μεταξύ των οποίων ο Τάμα, ο οποίος διέρχεται από το Τόκιο.\nΤμήμα της Φουκουσίμα πλημμύρισε επίσης με μόνο τις στέγες των κτιρίων να είναι ορατές σε ορισμένες περιοχές. Το ίδιο συνέβη στην κοντινή Μιγιάγκι.\nΠερίπου μισό εκατομμύριο νοικοκυριά έμειναν χωρίς ηλεκτρικό ρεύμα και 14.000 χωρίς νερό, μετέδωσε το BBC.


ΜΟΥΦΛΟ ΠΛΑΣΤΙΚΟ Κωδ. Β5000 – labshop\nΜΟΥΦΛΟ ΠΛΑΣΤΙΚΟ Κωδ. Β5000\nΜουγλο 4 μερών κατασκευασμένο από ανθεκτικό πλαστικό για επικάλυψη σιλικόνης.\nΛόγω της κωνικής εφαρμογής του μουφλου στο εξωτερικό περίβλημα, το ύψος είναι ρυθμιζόμενο και η κατανάλωση σιλικόνης μπορεί να μειωθεί.\nΜέγεθος: W 8,8 cm x Β 7,3 cm x Υ 40 – 48 cm\nΔώστε πρώτος μία αξιολόγηση “ΜΟΥΦΛΟ ΠΛΑΣΤΙΚΟ Κωδ. Β5000” Ακύρωση απάντησης\nΜΟΥΦΛΟ ΜΠΡΟΥΝΤΖΙΝΟ ΚΩΔ.ΙΜΙ-30\nΜΟΥΦΛΟ ΜΠΡΟΥΝΤΖΙΝΟ ΚΩΔ.ΙΜΙ-30 ποσότητα\nΜΟΥΦΛΟ ΜΠΡΟΥΝΤΖΙΝΟ ΟΔΟΝΤ/ΧΙΩΝ Κωδ.02731\nΜΟΥΦΛΟ ΜΠΡΟΥΝΤΖΙΝΟ ΟΔΟΝΤ/ΧΙΩΝ Κωδ.02731 ποσότητα\nΑμιαντος επενδυσεων MEGADENTAL Κωδ.55 χ 028\nΑμιαντος επενδυσεων MEGADENTAL Κωδ.55 χ 028 ποσότητα


Ομιλία στην Ολομέλεια της Βουλής για τη συνταγματική αναθεώρηση (3η ημέρα - εκλογή Προέδρου Δημοκρατίας, δημοψηφίσματα) - Γιώργος Καμίνης\n20 Νοεμβρίου 2019 Κυρίες και κύριοι βουλευτές, σήμερα θα μας απασχολήσουν ζητήματα που επειδή βρίσκονται στον πυρήνα του κοινοβουλευτικού πολιτεύματος, έχουν κατ’ επανάληψη στο παρελθόν προκαλέσει οριακές πολιτικές συγκρούσεις.\nΑκριβώς επειδή στο πολίτευμά μας ενυπάρχει η σύγκρουση ως παράγωγο της ιδεολογικής και πολιτικής αντιπαράθεσης, το Σύνταγμα ως αντιστάθμισμα προβλέπει και κάποια άλλα όργανα που τα εξοπλίζει με auctoritas, δηλαδή με κύρος ή αυθεντία. Authority στα αγγλικά. Τα όργανα αυτά τα περιβάλλουμε με εγγυήσεις πολιτικής αντικειμενικότητας και αμεροληψίας, προκειμένου να τα κρατάμε, όσο αυτό είναι δυνατόν, εκτός της πολιτικής αντιπαράθεσης. Τέτοιου είδους όργανα είναι αυτά που απαρτίζουν τη δικαστική εξουσία και οι ανεξάρτητες αρχές. Δεν θα ασχοληθώ όμως με αυτά σήμερα, γιατί το θέμα μας είναι το τρίτο όργανο που πρέπει να απολαμβάνει auctoritas, ο ΠτΔ. Επειδή η κομματική σύγκρουση ενδέχεται σε οριακές καταστάσεις πόλωσης και διχασμού να απειλήσει τα θεμέλια που στηρίζουν και συνέχουν την Πολιτεία, χρειάζεται ένας ΠτΔ που να αντλεί όχι τόσο εξουσία όσο κύρος. Αυτό δηλαδή που σύμφωνα με το Σύνταγμα, ως έχει σήμερα, το προσδίδει μια αυξημένη κοινοβουλευτική πλειοψηφία, που υπερβαίνει τα όρια της κυβερνητικής πλειοψηφίας. Γιατί αποστολή του ΠτΔ είναι να αίρεται υπεράνω της πολιτικής σύγκρουσης ως “ρυθμιστής” του πολιτεύματος, όπως ρητά προβλέπει το Σύνταγμα. Εκείνος δηλαδή που καλείται να αποκαταστήσει τον κανονικό ρυθμό της λειτουργίας του πολιτεύματος, όταν ο ρυθμός αυτός διαταράσσεται λόγω της σφοδρότητας της πολιτικής σύγκρουσης. Προκειμένου μάλιστα να ενισχύσουμε τον ρυθμιστικό ρόλο του ΠτΔ, προτείνουμε να μπορεί ο ίδιος, χωρίς προσυπογραφή του Πρωθυπουργού, να απευθύνει διαγγέλματα και να συγκαλεί το Συμβούλιο των πολιτικών αρχηγών.\nPrevΠρουγουμενοΟμιλία στην Ολομέλεια της Βουλής για την συνταγματική αναθεώρηση – 2η ημέρα (κοινωνικά δικαιώματα, σχέσεις Εκκλησίας – Κράτους, άρση διακρίσεων λόγω φύλου, ταυτότητας φύλου και σεξουαλικού προσανατολισμού)\nΕπομενοΟμιλία στην Ολομέλεια της Βουλής για τη συνταγματική αναθεώρηση – 4η ημέρα (βουλευτική ασυλία, ποινική ευθύνη υπουργών, ψήφος αποδήμων)Next


Si3D | Nanolex Car Care\nΒασισμένο στην μοναδική Si3D τεχνολογία η Nanolex προσφέρει μια γκάμα προϊόντων ειδικά σχεδιασμένα και ανεπτυγμένα να εκπληρώσουν τις υψηλότερες απαιτήσεις των επαγγελματιών πελατών μας.\nΤα Si3D μόρια, πρόδρομοι κεραμικών και υβριδικών υλικών, αποτελούνται από διοξείδιο του πυριτίου, άζωτο, υδρογόνο και οργανικές ενώσεις όπως άνθρακα. Αυτά τα υψηλών επιδόσεων πολυμερή είναι διαλύτες και δεν περιέχουν φθόριο\nΤο επιπλέον ενσωματωμένο θερμοπλαστικό συστατικό σχηματίζει μια απίστευτη υδροφοβική και ευέλικτη διασυνδεδεμένη βάση ώστε το υλικό να είναι εξαιρετικά σκληρό και μεγάλης διάρκειας.\nΤο Nanolex Si3D είναι εξαιρετικά ανθεκτικό στα χημικά και τις καιρικές συνθήκες και παρέχει εξαιρετική αντιδιαβρωτική προστασία όπως επίσης και ιδιότητες εύκολου καθαρισμού.\nΤο Si3D μπορεί επίσης να αυξήσει την συνολική σκληρότητα του χρώματος έως 9Η+ προσθέτοντας ένα διάφανο στρώμα με την ιδιότητα να σκουραίνει το χρώμα στις εφαρμοσμένες επιφάνειές.\nΑνάλογα με τον αριθμό των στρώσεων που έχουν εφαρμοστεί το πάχος της επίστρωσης μπορεί να ποικίλει. Το πάχος της επίστρωσης σε συνδυασμό με την σοφιστική φυσική δομή του Si3D κάνει την επίστρωση ανθεκτική στις μικροφθορές από το συχνό πλύσιμο και ανεπηρέαστη από τις περισσότερες χημικές ενώσεις.\nΈνας σημαντικός παράγοντας των επιστρώσεων αυτοκινήτων είναι οι διαλύτες. Η υγρή συνοχή η μεταβλητότητα και τα ιξώδη του προϊόντος εξαρτώνται από τους διαλύτες που έχουν χρησιμοποιηθεί. Η Nanolex δεν χρησιμοποιεί αρωματικούς διαλύτες στα προϊόντα της λόγο της υψηλής πιθανότητας να είναι επιβλαβή για την υγεία, ώστε να είναι ασφαλή για χρήση σε εσωτερικούς χώρους.\nΗ επίστρωση Si3D έχει πολύ καλές ιδιότητες απελευθέρωσης των διαλυτών (περίπου το 90% των διαλυτών θα εξατμιστεί τις πρώτες 24 ώρες και το υπόλοιπο 10% μέσα σε μια βδομάδα). Επίσης σημειώνεται ότι η εξάτμιση των διαλυτών εξαρτάται σε μεγάλο βαθμό από την θερμοκρασία και τις καιρικές συνθήκες.\nΑντίθετα με τις παραδοσιακές προστασίες όπως κεριά και πολυμερή σφραγιστικά όπου οι προστατευτική αποτελεσματικότητα τους μειώνεται με το χρόνο λόγο χρήσης αλκαλικών απορρυπαντικών η μηχανικής αφαίρεσης το Si3D έχει εξαιρετική αντοχή στην τριβή και στη χρήση ισχυρών αλκαλικών και όξινων απορρυπαντικών.\nΜε την κατάλληλη συντήρηση το Si3D θα έχει διάρκεια περίπου 30000 χλμ στις επιφάνειες που έχει εφαρμοστεί.\nΤο Nanolex Si3D έχει σχεδιαστεί,αναπτυχθεί και παράγεται στην Γερμανία.


Αυτογνωσία, ο δρόμος προς την ευτυχία - ΑΝΑΚΑΛΥΠΤΩ\nHome ΑΥΤΟΓΝΩΣΙΑ Αυτογνωσία, ο δρόμος προς την ευτυχία\nΑθανασίου Αθ. Φεβρουαρίου 17, 2017\nΚατά τη διάρκεια της ζωής μας, το άτομο που συναναστρεφόμαστε περισσότερο δεν είναι άλλο από τον ίδιο μας τον εαυτό.\nΠρόκειται για μία πραγματικότητα τόσο αυτονόητη.. Γιατί, όμως, η συνειδητοποίηση της συχνά μας προκαλεί έκπληξη; Οι περισσότεροι άνθρωποι έχουμε πολύ περιορισμένη γνώση για το τι ακριβώς είμαστε τόσο σε ψυχολογικό όσο και σε συναισθηματικό ή διανοητικό επίπεδο. Επιζητούμε την αμφίδρομη αγάπη χωρίς ωστόσο να συνειδητοποιούμε ότι το συναίσθημα της αγάπης πηγάζει από τον αυτοσεβασμό, την αγάπη για τον εαυτό μας και την αυτογνωσία, ενώ συχνά μοιάζει να αγνοούμε τον ίδιο μας τον εαυτό.\nΗ φράση του Σωκράτη «Γνώθι σαυτόν» αποτελεί ίσως μία από τις αρχαιότερες επιταγές του Δυτικού Πολιτισμού και παρόλο που φαίνεται ως μία φράση με αυτονόητη σημασία, λίγοι είναι αυτοί που πραγματικά αντιλαμβάνονται τη σημασία της. Θα μπορούσαμε να πούμε ότι πρόκειται για τη μέγιστη προσπάθεια αυτοπαρατήρησης, μια προσπάθεια που συχνά φαντάζει υπεράνω των δυνάμεων μας. Με απλά λόγια, πρόκειται για μία διαδικασία, της οποίας το κλειδί είναι να πάρουμε τα πράγματα από την αρχή, να εντοπίσουμε τα σωματικά και ψυχικά μας προβλήματα, να μάθουμε για ποιο λόγο είμαστε όλα αυτά και να απελευθερωθούμε.\nΠαρόλο που η φράση του Σωκράτη ειπώθηκε αιώνες πριν τη γέννηση της Ψυχοθεραπείας, δεν θα ήταν άστοχο να την τοποθετήσουμε ως σημείο εκκίνησης της, καθώς η αναγκαιότητα της αυτογνωσίας αποτελεί κοινό σημείο αναφοράς ανάμεσα σε πλήθος Ψυχοθεραπευτικών Προσεγγίσεων, και κυρίως των Ψυχαναλυτικών. Πρόκειται για μία διαδικασία απελευθέρωσης από μία θυματοποιημένη στάση ζωής προς μία περισσότερο ενεργητική και συγχρόνως ευεργετική. Τα ευεργετικά αποτελέσματα της απελευθέρωσης μέσω της αυτογνωσίας ήταν αυτά που οδήγησαν τον Γιούνγκ να προσθέσει στην Φροϋδική Θεωρία για τα βασικά ένστικτα και την ανάγκη του ατόμου για αυτοπραγμάτωση, εκτός από το ερωτικό ένστικτο και το ένστικτο της επιθετικότητας, που έθεσε αρχικά ο Φρόυντ ως κινητήριες δυνάμεις της ανθρώπινης συμπεριφοράς. Σύμφωνα με τον Γιούνγκ, λοιπόν, η ανάγκη για αυτογνωσία είναι έμφυτη και επιτακτική. Σε πραγματιστικό επίπεδο, αυτή η θέση φαίνεται μάλλον να αποτελεί σχήμα οξύμωρο, καθώς έχουμε γενικά την πεποίθηση ότι γνωρίζουμε καλά τον εαυτό μας, χωρίς ωστόσο να λαμβάνουμε υπόψιν τη Φροϋδική Θεωρία για τα μέρη του εαυτού. Σύμφωνα με αυτή τη θεωρία, το «Αυτό» αποτελεί την ενστικτώδη πλευρά του εαυτού και σχετίζεται με τις ορμές και τις παρορμήσεις∙ το «Υπερεγώ» αποτελεί την κοινωνική μας πλευρά και σχετίζεται με την ηθική και τις κοινωνικές επιταγές∙ το «Εγώ» αποτελεί το επίκεντρο της συνείδησης μας και σχετίζεται με τον συμβιβασμό των δύο παραπάνω, προβάλλοντας παράλληλα τις δικές του επιθυμίες.\nΟυσιαστικά το «Εγώ» αποτελεί σημαντικό μέσο προς την αυτογνωσία, καθώς συνδυάζει τόσο το συλλογικό όσο και το ατομικό στοιχείο, και μας βοηθά να δούμε τη δική μας πραγματικότητα, αντιπροσωπεύοντας ωστόσο μόνο ένα τμήμα του ψυχισμού. Για να φτάσουμε, όμως, στην αυτογνωσία, είναι σημαντικό να γνωρίσουμε τις κρυφές πτυχές του εαυτού μας. Οι Ψυχαναλυτικές Μέθοδοι εστιάζουν στην ανάδυση του ασυνειδήτου, καθώς βασίζονται αφενός στην απώθηση και αφετέρου στον κατακλυσμό του ατόμου από έντονα συναισθήματα. Η απώθηση ενός προβλήματος δεν μας αφήνει να αντιληφθούμε την ύπαρξη του, ενώ η υπερβολική συναισθηματική ένταση συχνά δεν μας επιτρέπει να αντιλαμβανόμαστε τίποτα άλλο πέρα από το πρόβλημα. Έτσι, μπροστά σε ένα πρόβλημα μας δίνεται η ευκαιρία να συνειδητοποιήσουμε τι δεν λειτουργεί σωστά ή καθόλου, τόσο σε σωματικό όσο και σε ψυχικό επίπεδο. Μία ψυχική ή/και σωματική δυσλειτουργία μας ωθεί προς την αυτοκατανόηση, με σκοπό την ανάκτηση της ισορροπίας μας και, κατ’ επέκταση, μια καλύτερη ζωή. Συνεπώς, σε μια περίοδο κρίσης στη ζωή μας προκύπτει η ανάγκη για αυτογνωσία.\nΣτοχεύοντας προς την αυτογνωσία, πρέπει να μάθουμε να εντοπίζουμε πιο μέρος του εαυτού μας υποκινεί την κάθε πράξη μας. Μέσω της παρατήρησης μπορούμε να αντιληφθούμε ότι η συμπεριφορά μας συνδέεται με τα βιώματα μας, καθώς μέσα από αυτά έχουν παγιωθεί τρόποι για να αντιλαμβανόμαστε και να αντιδρούμε στα διάφορα ερεθίσματα. Πρόκειται για συμπεριφορές που υιοθετήθηκαν από την παιδική, εφηβική και πρώιμη ενήλικη ζωή. Κάποιες από αυτές ενδέχεται να είναι λειτουργικές μέχρι και σήμερα, ωστόσο άλλες μας καθιστούν δυσλειτουργικούς σε καθημερινές καταστάσεις. Εντοπίζοντας την πηγή της συμπεριφοράς μας απέναντι στις διάφορες καταστάσεις που αντιμετωπίζουμε, βρισκόμαστε ένα βήμα πιο κοντά στην ανακάλυψη του εαυτού μας.\nΕκτός από τη συμπεριφορά μας, ένα ακόμα πολύ σημαντικό εργαλείο για να γνωρίσουμε τον εαυτό μας είναι τα όνειρα. Ήδη από πολύ νωρίς ο Φρόυντ μελέτησε και επισήμανε τη σημασία των ονείρων. Μέσω των ονείρων, λοιπόν, εκφράζεται το ασυνείδητο και έχουν τη δυνατότητα να αναδυθούν στην επιφάνεια όλα όσα έχουμε απωθήσει. Σύμφωνα με τον Γιούνγκ, ορισμένα όνειρα λειτουργούν ως μηχανισμοί εξισορρόπησης ανάμεσα στο συνειδητό και το ασυνείδητο, παρέχοντας έτσι μια πιο ολοκληρωμένη εικόνα του ψυχισμού μας. Έτσι, μέσα από τα όνειρα ερχόμαστε συχνά αντιμέτωποι με το χάσμα ανάμεσα σε αυτά τα δύο μέρη του εαυτού, στα πλαίσια της αντισταθμιστικής τους λειτουργίας. Επιπλέον, κάποιοι πιστεύουν ότι τα όνειρα έχουν και περαιτέρω λειτουργίες, όπως να αποτελούν οιωνό για το μέλλον σύμφωνα με τα παροντικά δεδομένα, να είναι προφητικά ή τηλεπαθητικά. Σε κάθε περίπτωση πάντως, η συμβολή τους στη διαδικασία της αυτογνωσίας είναι σημαντική, καθώς καθρεφτίζουν τις συνολικές διαστάσεις των καταστάσεων που αντιμετωπίζουμε και αποτελούν το κλειδί για πολλές κλειστές πόρτες του εαυτού μας.\nΗ διαδικασία της αυτογνωσίας δεν είναι εύκολη υπόθεση και στην προσπάθεια μας αυτή συναντούμε εσωτερικούς μηχανισμούς αντίστασης, με σημαντικότερους ίσως τον φόβο για τον πόνο και τον φόβο για το άγνωστο. Θα μπορούσαμε να πούμε ότι προτιμάμε να παραμένουμε σε μία γνώριμη κατάσταση που δεν μας είναι ευχάριστη παρά να πορευτούμε προς τον δρόμο της αλλαγής. Πρόκειται για έναν ανεκτό τρόπο ζωής, παραβλέποντας ότι ο δρόμος προς την ευτυχία προαπαιτεί αγάπη για τον εαυτό και αυτοσεβασμό, και για να συμβεί αυτό πρέπει πρώτα να γνωρίσουμε τον εαυτό μας.\nΓια να γνωρίσουμε τον εαυτό μας σαφώς και είναι πολύ σημαντική η αυτοπαρατήρηση, χωρίς αυτό να προϋποθέτει την απομόνωση μας από τον κόσμο, καθώς στον δρόμο προς την αυτογνωσία είναι απαραίτητη η αλληλεπίδραση μας με άλλους ανθρώπους. Οι διαπροσωπικές σχέσεις είναι πολύ σημαντικές, γιατί μας παρέχουν μια πιο αντικειμενική άποψη για εμάς, την άποψη κάποιου που βρίσκεται έξω από το σύνολο του εαυτού μας. Οι άνθρωποι γύρω μας λειτουργούν ως εξωτερικά στηρίγματα, απαραίτητα για να καταλάβουμε τι μας συμβαίνει και να βρεθούμε ένα βήμα πιο κοντά στην λύση των προβλημάτων μας. Ας μην ξεχνάμε άλλωστε ότι αυτή είναι και η βάση της ψυχοθεραπευτικής διαδικασίας, καθώς μέσα από την ερμηνεία έρχεται η αυτογνωσία και η απελευθέρωση. Η σημασία της αλληλεπίδρασης με άλλους ανθρώπους στην προσπάθεια μας για αυτογνωσία έχει αποδειχθεί και μέσω των ομαδικών θεραπειών. Μέσα από την ομαδική θεραπεία, μέσα σε ένα πιο προστατευμένο πλαίσιο αλληλεπίδρασης, μπορούμε να ανταλλάξουμε απόψεις, να καθρεφτιστούμε πάνω στους άλλους και να βρεθούμε αντιμέτωποι με περίτεχνα κρυμμένα μέρη του εαυτού μας.\nΣυνεπώς, ο διάλογος είναι πολύ σημαντικός για να γνωρίσουμε τον εαυτό μας, κι αν γνωρίσουμε τον εαυτό μας θα γνωρίσουμε και τον κόσμο. Αιώνες μετά την γέννηση της Ψυχοθεραπείας, εξακολουθούμε να έχουμε την τάση να αρνούμαστε ότι νοσεί η ψυχή μας από ντροπή ή φόβο. Μέσω της αυτογνωσίας ερχόμαστε αντιμέτωποι με τις εσωτερικές μας αλήθειες, αλλά και με μία μεγαλύτερη, ότι κάτι το τόσο προσωπικό μπορεί να είναι πανανθρώπινο. Σύμφωνα με τον Γιούνγκ, κάθε άνθρωπος έχει τη δυνατότητα να εξελίξει τον εαυτό του με τον πιο πρωτότυπο τρόπο, αλλά και να αντιληφθεί τις ομοιότητες του με τους άλλους ανθρώπους. Έτσι, θα μπορούσαμε να πούμε ότι, κατά κάποιο τρόπο, σκοπός της ανθρώπινης ύπαρξης είναι ο συνδυασμός της ατομικής πραγματικότητας με την ύπαρξή μας ως μέρος του παγκόσμιου συνόλου, για να φτάσουμε στην ολοκλήρωση και την ευτυχία μέσω της αυτογνωσίας.


«Ηλεκτρική» συμμαχία για τους ομίλους PSA και FCA;\nΟι κατασκευαστές αναζητούν συνέργειες με στόχο την μείωση του κόστους εξέλιξης και παραγωγής μπροστά στην απαιτητική σε επενδύσεις ηλεκτροκίνηση.\nΣύμφωνα με τις πιο πρόσφατες πληροφορίες που έρχονται από τα μεγαλύτερα ειδησεογραφικά πρακτορεία το PSA Group και η Fiat Chrysler Automobiles συζητούν για κοινά συμφέροντα γύρω από την παραγωγή ηλεκτρικών αυτοκινήτων. Οι δύο όμιλοι επιθυμούν να παράγουν ηλεκτρικά μοντέλα πάνω σε μια ευέλικτη νέα πλατφόρμα ακολουθώντας το παράδειγμα του VW Group με την πλατφόρμα MEB.\nΜία τέτοια συνεργασία θα εξοικονομούσε εκατοντάδες εκατομμύρια ευρώ εξέλιξης και παραγωγής και για τις δύο πλευρές. Ο Carlos Tavares, ο CEO της PSA, είχε δηλώσει πριν από περίπου νέο μήνα και με φόντο την εξαγορά της Opel από την GM, πως υπάρχουν τεράστιες ευκαιρίες για ανάπτυξη. Από την πλευρά του ο CEO της FCA, ο Mike Manley, είχε πει πως αναζητά μία συμμαχία που θα κάνει τον ιταλό-αμερικανικό όμιλο ακόμη πιο δυνατό.\nΤο τελευταίο διάστημα πολλά ακούγονται γύρω από την Fiat-Chrysler που θέλει να μπει στην εποχή της ηλεκτροκίνησης με το δεξί. Εκτιμήσεις και αναλυτές προβλέπουν πως από τα 2,2 εκατομμύρια πωλήσεων ηλεκτρικών αυτοκινήτων το 2019 η παγκόσμια αγορά θα εκτιναχθεί στα 60 εκατομμύρια έως το 2040. Να μαστε καλά, πολλά έχουμε να δούμε έως τότε…


Contact Us - Saladmaster Greece\nΜην διστάσεις να μιλήσεις με την Saladmaster!\nΆλλαξε τρόπο ζωής, άλλαξε τώρα.\nΠέτρου Ράλλη 351, Νίκαια 184 50\nΒρισκόμαστε μια κλήση μακριά. Τηλεφωνήστε μας!\nΒρισκόμαστε ένα e-mail μακριά. Στείλτε μας!


Πρώτη δοκιμή: Νέο Peugeot e-2008 Πρώτη δοκιμή: Νέο Peugeot e-2008 Κινη - peugeot\nΠαρά το αυξημένο του βάρος (που φτάνει έως και τα 360 κιλά διαφοράς με τις συμβατικές εκδόσεις), τo Peugeot e-2008 εξακολουθεί να ισορροπεί εντυπωσιακά ανάμεσα στην άνεση και τη δυναμική συμπεριφορά.\nΣτο δρόμο: Ισορροπημένο ξανά, παρά το έξτρα βάρος\n39.733 Επισκέψεις στο άρθρο - Ημερομηνία δημοσίευσης: 22/10/2020\nΤο Peugeot e-2008 διατηρεί τον ισορροπημένο μεταξύ άνεσης και δυναμικής συμπεριφοράς οδηγικό χαρακτήρα του παρά το επιπλέον βάρος που του πρόσθεσε η «ηλεκτροκίνηση». Η ανάρτηση είναι πιο σφιχτή και αυτό επηρεάζει ελαφρώς την απόσβεση από έντονες και διαδοχικές ανωμαλίες με το βάρος να γίνεται αισθητό και από τις αναπηδήσεις που προκαλεί, ωστόσο στις περισσότερες περιπτώσεις παραμένει και πάλι άνετο αλλά και ευχάριστο οδηγικά. Η αίσθηση που λαμβάνει ο οδηγός είναι πολύ καλή και αν συνηθίσει την αμεσότητα του κινητήρα μπορεί να κινηθεί σβέλτα και σε δρόμο με στροφές, με σύμμαχό του το άμεσο ESP το οποίο καταπολεμά τις τάσεις για πιο ανοιχτές «τροχιές» που οφείλονται επίσης στο βάρος. Αντίθετα μικρή είναι η διαφορά που αυτό προκαλεί -συγκριτικά με τις συμβατικές του εκδόσεις- όσον αφορά στο φρενάρισμα, απαιτώντας 38,2 μ. για την ακινητοποίησή του από τα 100 χλμ./ώρα.\n2 Κινητήρας-Επιδόσεις: Του «πάει» και το πάει…\n3 Εσωτερικό-Χώροι: Ξεχωριστό, ποιοτικό και σύγχρονο\n4 Στο δρόμο: Ισορροπημένο ξανά, παρά το έξτρα βάρος\n33 διαθέσιμα άρθρα για PEUGEOT 2008\nTags: PEUGEOT, PEUGEOT 2008, TEST, ΔΟΚΙΜΗ, ΚΑΤΑΝΑΛΩΣΗ, ΟΙΚΟΝΟΜΙΑ, ΕΠΙΔΟΣΕΙΣ, 0-100, ΑΛΟΓΑ, ΤΙ ΑΥΤΟΚΙΝΗΤΟ ΑΓΟΡΑΖΩ, AYTOMATO, EURO 6D TEMP, ΗΛΕΚΤΡΟΚΙΝΗΣΗ, ΗΛΕΚΤΡΟΚΙΝΗΤΟ, EV, ΗΛΕΚΤΡΙΚΑ1. E-2008\nAγαπητοί συντάκτες, όσον αφορά τα ηλεκτρικά αυτοκίνητα, το σοβαρό λάθος σας είναι ότι ξεχνάτε να ΤΟΝΙΖΕΤΕ, οχι απλώς να αναφέρετε, την εξωφρενική για τα ελληνικά δεδομένα τιμή τους. Ξερετε πολλούς που θα δώσουν 37,000 ευρώ μετρητά (εκτός και αν βγαζουν μαυρα), για αυτοκίνητο ή νομίζετε ότι θα τα αγοράσουν με 48 δόσεις των 650 ευρω τον μηνα και 10,000 προκαταβολή? Ασφαλώς εσείςς παρουσιάζετε τα αυτοκίνητα αλλά διαβάζω τις τιμές και λέω μήπως βρίσκομαι στο Μονακό? Και υπόψη, στο σπιτι μας δουλευουμε και οι δυο, βγάζουμε πάνω από 4000 το μήνα και θελουμε με το καλημερα 3500 συνολικα, χωρις τα παιδιά να πηγαίνουν σε ιδιωτικά σχολεία. Συνεπώς αυτα τα ποσά ΔΕΝ απευθυνονται σε ελληνική οικογένεια. Μια ελληνική οικογενεια ΔΕΝ μπορεί να αποταμιευσει αυτα τα χρηματα ουτε σε 15 χρόνια. Επίσης τα συνολικά επιτόκια των τραπεζών είναι ΛΗΣΤΡΙΚΑ. Συγκρινετε επιτόκια ελληνικών τραπεζών με επιτόκια σε άλλες ευρωπαικές χωρες. Λες θέλω χρηματοδότηση - δεν το λένε δάνειο, δεν ακούγεται ωραίο- και σου λένε 300 ευρω για έξοδα φακέλλου! Δηλαδή δεν καταλαβαίνω τι πάει να πει έξοδα φακέλλου.... Οι τράπεζες σου ¨βουτανε¨ένα σωρο λεφτά με τα ληστρικά επιτόκια, θέλουν να τους πληρωνεις και τους υπαλλήλους από πάνω με άλλες μεθοδευσεις του στυλ "εξοδα φακέλου"?Για ποιο λόγο υπάρχουν οι υπάλληλοι στις τράπεζες τότε?\nΦίλε "Λες", το ερώτημα δεν είναι εάν έχει ένας λεφτά αλλά εάν έχουν πολλοί στους οποίους μπορείς να απευθύνεσαι.Διαφορετικά είναι σαν να πουλάς είδη σκι σε Βεδουίνους.\nΘα συμφωνήσω με τον Στέλιο. Τα ηλεκτρικά απευθύνονται κυρίως για χρήση στην πόλη όπου είναι εφικτή και η αυτονομία με την ανάκτηση ενέργειας. Ποιο το καταναλωτικό κοινό που θα απευθυνθεί στο υψηλό κόστος σε σχέση με ένα έστω υβριδικό ή με αέριο. Οι έχοντες, "Λες", αμφιβάλω αν ενδιαφέρονται να σώσουν το περιβάλλον, θα τα σκάσουν κλασικά σε αστέρι, κύκλους, έλικα, άντε και κάνα κινεζο-σουηδικό μοντέλο, το πολύ diesel, για την βιτρίνα και μόνο. Για του λοιπούς σα και του λόγου μου, 37.000,00€ τα επενδύεις σε μια γκαρσονιέρα για το παιδί και σου μένει κάτι στην άκρη. Το πιθανότερο-και το ξαναέγραψα παλιότερα-θα τα δούμε σε εταιρικά κι αυτό μόνο επειδή υπάρχουν οι φοροαπαλλαγές.\nΕπίσης κύριε Στέλιο αν δεν τα βγάζεις πέρα με κάτι περισσότερο από 4000 μηνιατικο για τετραμελής οικογένεια τι να που και οι άλλοι?Οεεοεοε\nΣτέλιο μαναρακο ωραία τα λες ρε Δεμέστιχα αλλά λεφτά έχεις για αυτοκίνητο?


Εσείς θα φορέσετε το άρωμα των One Direction; - Mad TV\nΕσείς θα φορέσετε το άρωμα των One Direction;\nΤην ευκαιρία να φοράνε το άρωμα των One Direction θα έχουν από το ερχόμενο καλοκαίρι οι φίλες του συγκροτήματος. Το νεανικό συγκρότημα σκοπεύει να κυκλοφορήσει το δικό του γυναικείο άρωμα τον Ιούλιο του 2013.\nΌπως δήλωσε άνθρωπος που είναι κοντά στο συγκρότημα: “Τα παιδιά θέλουν να φτιάξουν ένα άρωμα που κάθε αγόρι θα θέλει να το φοράει η κοπέλα του. Θα είναι ένα άρωμα με πολύ γλυκιά ευωδία που θα ταιριάζει στις φαν των One Direction.”\nΜάλιστα οι πρώτες προβλέψεις μιλάνε για πωλήσεις που θα ξεπεράσουν ακόμα και τα 500.000 μπουκαλάκια μέσα στο επόμενο καλοκαίρι. Θυμίζουμε πως δική τους σειρά αρωμάτων έχουν ξεκινήσει πολλοί σταρ όπως η Britney Spears και η Lady Gaga.


Απογείωση με κλειστό κινητήρα! | airliners.GR\nΗμερομηνία δημιουργίας 31/10/2008\nhttp://www.airliners.net/photo/Aeroflot ... =&next_id= :shock: :shock:\nΠως μπορείτε να το εξηγήσετε αυτό; Προφανώς ως τρικινητήριο θα είναι πιστοποιημένο να πετά για κάποιο χρονικό διάστημα με δύο κινητήρες, αλλά αυτό αφορά νομίζω μόνο καταστάσεις emergency στον αέρα. Μπορεί πράγματι να απογειωθεί και να εγκριθεί σχέδιο πτήσης υπ’ αυτές τις συνθήκες;\nΛογικα θα ήταν πτήση μεταφοράς χωρίς επιβάτες,κάποιο πρόβλημα θα είχε ο συγκεκριμένος κινητήρας οπότε έπρεπε με κάποιον τρόπο να...μεταφερθεί\nΑν διαβάσεις και τα σχόλια κάτω απο την φωτογραφία,ένας μάλιστα λέει οτι η Aeroflot δεν πετάει απο Πολωνία για Μινσκ.\nΚάτω από προυποθέσεις μπορεί ένα τρικινητήριο (και πάνω) να απογειωθεί με ένα κινητήρα σβηστό.\nΤον Αύγουστο του 2000 ένα Β727 (Ν682G) απογειώθηκε από την Βηρητό για το Ελληνικό με τον αριστερό κινητήρα σβηστό. Είχε προηγηθεί αναρρόφηση πουλιών σε προηγούμενη απόπειρα απογείωσης και ο κινητήρας αχρηστεύτηκε. Ο ιδιοκτήτης αποφάσισε να φέρει το καθηλωμένο στη Βηρητό αεροπλάνο στην Αθήνα για αντικατάσταση του κινητήρα (προφανώς δεν μπορούσε να γίνει αυτό στην Βηρητό). Έτσι έχοντας εξασφαλίσει special flight permit ήρθε στο Ελληνικό με δύο κινητήρες. Εννοείται πως ήταν άδειο και μέσα ήταν μόνο το τριμελές πλήρωμα.\nΝομίζω ότι επιτρέπεται ανάλογα με την πιστοποίηση του Α/Φ.\nΠ.χ. και το AVRO RJ "επιτρέπεται" να απογειωθεί με 3 κινητήρες εν λειτουργία.\nΣε κάθε περίπτωση πρέπει να πιστοποιείται (αποδεικνύεται) ότι το Α/Φ θα μπορεί να απογειωθεί με την κλίση/βαθμό ανόδου (gradient etc.) που επιβάλλεται από την Νομοθεσία και τις ιδιαιτερότητες του αεροδρομίου.\nΣαφως και επιτρεπεται σε αεροσκαφη με περισσοτερους απο 2 κινητηρες. Προυποθετει ειδικα εκπαιδευμενο πληρωμα , πτηση μονο για ferry-flight, χωρις επιβατες και φορτιο\nΓεια σας παιδιά! Το εν λόγω αεροσκάφος μπορεί να πετάξει και με ένα κινητήρα σβηστό. Εγώ είμαι κυβερνήτης σε Α330 Cyprus Airways και λόγω ενος προβλήματος στο fuel pump του κινητήρα 1 έκανα απογείωση από Φρανκφούρτη και ο συγκυβερνήτης μου προσγείωση στη Λάρνακα με ένα κινητήρα μόνο. Σημειώστε πως στα 36000 πόδια ταξιδεύαμε με 330knots και το power του κινητήρα 2 ήταν μόνο N1 67%\nΓεια σας παιδιά! Το εν λόγω αεροσκάφος ........κινητήρα μόνο. Σημειώστε πως στα 36000 πόδια ταξιδεύαμε με 330knots και το power του κινητήρα 2 ήταν μόνο N1 67%\nΚαλημερα Captain , φανταζομαι ηταν Ferry Flight και οχι με επιβατες ?\nΌχι δεν ήταν ferry flight. Το πρόβλημα παρουσιαστηκε οταν τροχοδρομούσαμε, ενημέρωσα τον πύργο ελεγχου και μου έδωσαν το clearance γιά απογείωση με ένα κινητήρα\nNα μη ρωτησω δηλαδη τι θα γινοταν σε περιπτωση engine failure μετα την V1.....\nΔηλαδη τι clearence σου εδωσε?\nCYP XXX clear for 1 engine take off?\nΕτσι απο περιεργεια, τι RTOW χρησιμοποιησατε και ποιο PERFORMANCE CHART σου επιτρεπει να το κανεις αυτο?\nΕιδικα οταν αυτο συνεβηκε στη τροχοδρομιση!\nΤι Vmcg και τι Vmca ειχες στη συγκεκριμενη απογειωση?\nΟ λογος που ρωτω ειναι γιατι δε εχω ακουσει για 1engine TO σε 2 engine aircraft και μαλιστα με wing mounted engines!


Περιφέρεια Αττικής - 23η Συνεδρίαση Π.Σ. 2020 (έκτακτη)\n23η Συνεδρίαση Π.Σ. 2020 (έκτακτη)\nΠρόσκληση - Θέματα Ημερήσιας Διάταξης 160 kB 2020-11-17 19:44\nΠίνακας Θεμάτων - Αποφάσεων 114 kB 2020-11-18 23:01\nΑποφ. 274 : Έγκριση τροποποίησης της υπ’ αριθμ. 174/2020 απόφασης του Περιφερειακού Συμβουλίου της Περιφέρειας Αττικής: “Έγκριση σκοπιμότητας και δαπάνης για τη συμμετοχή της Περιφέρειας Αττικής σε Αθλητικές Δράσεις για το έτος 2020”». 344 kB 2020-11-18 22:25


Το Τραμ θα καταστρέψει τα πάντα στον Πειραιά. Ανάστατοι και οι περιπτερούχοι | ΕΡΓΑΖΟΜΕΝΟΙ ΣΤΙΣ ΟΔΙΚΕΣ ΣΥΓΚΟΙΝΩΝΙΕΣ ΕΡΓΑΖΟΜΕΝΟΙ ΟΣΥ-ΟΔΙΚΕΣ ΣΥΓΚΟΙΝΩΝΙΕΣ Το Τραμ θα καταστρέψει τα πάντα στον Πειραιά. Ανάστατοι και οι περιπτερούχοι ~ ΕΡΓΑΖΟΜΕΝΟΙ ΣΤΙΣ ΟΔΙΚΕΣ ΣΥΓΚΟΙΝΩΝΙΕΣ\n» Home » ΣΤΑΣΥ » Το Τραμ θα καταστρέψει τα πάντα στον Πειραιά. Ανάστατοι και οι περιπτερούχοι\nΤο Τραμ θα καταστρέψει τα πάντα στον Πειραιά. Ανάστατοι και οι περιπτερούχοι\nΔημοσιεύθηκε στις 13.2.13\nΓράφω αυτήν την επιστολή, όχι σαν πρόεδρος των περιπτερούχων και σαν μέλος του Επαγγελματικού Επιμελητηρίου, αλλά σαν απλή περιπτερούχος, για να γνωρίσει ο κόσμος τα προβλήματά μας.\nΕνός επαγγελματία που συναντά πολλές φορές και του λέει καλημέρα. Βέβαια δεν ψωνίζει πια από το περίπτερο όσο άλλοτε.\nΟι περιπτερούχοι είναι από τα πρώτα θύματα της κρίσης, η πελατεία τους συνέχεια μειώνεται και οι υποχρεώσεις τους παραμένουν οι ίδιες, καμιά φορά αυξάνονται κιόλας.\nΗ φορολογία μας εξουθενώνει, για παράδειγμα όταν ο πελάτης αγοράζει ένα πακέτο τσιγάρα των 3,5 ευρώ ο περιπτερούχος θα πάρει μόνο 7 λεπτά, δεν διαβάσατε λάθος επτά λεπτά!\nΟι υποχρεώσεις μας παραμένουν οι ίδιες ή και αυξάνουν, φόροι εισφορές στα ταμεία, δημοτικά τέλη κτλ. Ο κόσμος δεν έχει να αγοράσει και έτσι τα ράφια μας μένουν άδεια.\nΑν έλθει και το τραμ (εκτός από το τεράστιο κακό που θα κάνει στην πόλη μας) θα κλείσει και εκατοντάδες περίπτερα, άλλα θα τα πετάξει σε άσχετα μέρη μακριά από την πελατεία τους, άλλα θα χάσουν και τη λίγη είσπραξη τους από τα σκαψίματα και την πολύχρονη αναστάτωση που θα προκαλέσει το τραμ, αν ο μη γένοιτο έλθει στον Πειραιά.\nΈνα πράγμα που δεν χρειάζεται να έλθει θα μας στερήσει το ψωμί μας. Τότε οι περιπτερούχοι δεν θα μείνουν με σταυρωμένα τα χέρια, θα προχωρήσουν σε ομαδικές αγωγές στη Δικαιοσύνη και θα ζητήσουν τα διαφυγόντα κέρδη τους, όσα τους έχουν μείνει τέλος πάντων, για να μπορέσουν να επιβιώσουν.\nΑυτοί που παίρνουν τις αποφάσεις ας σκεφτούν τον Πειραιά, τους κατοίκους και τους επαγγελματίες, και ας μην αφήσουν να τους καταστρέψει το τραμ που κανένας δεν το θέλει.\nΠρόεδρος Περιπτερούχων Πειραιά\ntag"s ΠΡΟΒΛΗΜΑΤΙΣΜΟΙ. , ΣΤΑΣΥ


Στα στενά κάτω από την πλατεία Κολιάτσου | Η ΚΑΘΗΜΕΡΙΝΗ\nΚάτω Πατήσια. Η οδός Πάτμου από την οδό Καλλινίκου, κάτω από την πλατεία Κολιάτσου. Φωτ. ΝΙΚΟΣ ΒΑΤΟΠΟΥΛΟΣ\n01.03.2021 • 22:08\nΠερπατούσα στην οδό Σκαλιστήρη με προορισμό την οδό Πάτμου και τα πέριξ, και για μια στιγμή, απροειδοποίητα, ήρθε ως γεύση, ως αίσθημα, ως ανάμνηση, ως επιθυμία, η μυρωδιά των Πατησίων. Ημουν στα Κάτω Πατήσια, πολύ κοντά στην πλατεία Κολιάτσου, ο χειμωνιάτικος ήλιος έλουζε γωνιακές πολυκατοικίες, παλιά σπίτια, σχολεία, μαγαζιά, αυτοκίνητα, όλα μαζί στη σύγχρονη αθηναϊκή συνθήκη.\nΑυτά τα δρομάκια τα γνώριζα σπιθαμή προς σπιθαμή, ή έτσι νόμιζα, αλλά μια φωτογραφία που είχε βγάλει ένας άλλος ιχνηλάτης της Αθήνας, ο αρχιτέκτων Κωνσταντίνος Μπολέτης, με έστειλε να «ξαναδιαβάσω» την περιοχή. Είχε βγάλει ένα παράθυρο στο εγκαταλελειμμένο σπίτι γωνία Αιλιανού και Νικοπόλεως, και ήθελα να το δω. Ηταν ευκαιρία για επιστροφή στην κάτω αστική ενδοχώρα της πλατείας Κολιάτσου. Σε δρόμους μυθικούς για όποιον έχει βιώσει σε στρώσεις χρόνου την Αθήνα του εικοστού αιώνα, περπατούσα και ανάσαινα βαθιά τις ριπές αστικότητας από την Ουίλλιαμ Κινγκ, τη Βλαβιανού, τη Φιλαδελφέως, τη Σερίφου.\nΚατά σύμπτωση, ή όχι, είχα αφήσει το αυτοκίνητο στην οδό Πάτμου, ίσως την πιο μυθική από τις μυθικές οδούς της περιοχής. Ηταν Κυριακή μεσημέρι, μέρα επιλεγμένη για την ηρεμία που γαληνεύει τις συνοικίες, αλλά και για τη λαμπρή λιακάδα εκείνης της μέρας. Ανάμεσα σε παρέες Αφρικανών, σε μάνες από την Κεντρική Ασία με τα μικρά τους και σε πιο οικείες μορφές από τη Μέση Ανατολή, άνοιγα δρόμο στις δικές μου λεωφόρους για την ανάγνωση της περιοχής. Υπήρχε μια ζωογόνος αίσθηση ροής, εικόνων, ανθρώπων, ψευδαισθητικών προβολών. Για τους παλαιότερους κατοίκους αυτής της περιοχής, οι δρόμοι στους οποίους βάδιζα ήταν μια τομή σε έναν ελκυστικό μέσο όρο της αθηναϊκής συνοικίας. Αφαιρούσα πολυκατοικίες και έβαζα στη θέση τους τα σπίτια που θυμόμουν ή στεκόμουν μπροστά σε διαμερίσματα που κάποτε αντανακλούσαν τη μοντέρνα ζωή και που τώρα ήταν κομμάτι μιας ιδιότυπης αστικής αρχαιολογίας.\nΗ Πάτμου έχει πλήθος αφορμές για να σταθεί κανείς, αλλά αφιέρωσα χρόνο στα παλιά σπίτια που στέκονται στη σειρά απέναντι σε έναν μικρό δρόμο, την οδό Καλλινίκου. Αν ανεβείς την Καλλινίκου βγαίνεις στην Πατησίων και αριστερά θα έχεις την πλατεία Κολιάτσου, αλλά πίσω, στη γωνία με την Πάτμου, ξεχνάς τον μεγάλο δρόμο και αφήνεσαι στην πρωτογενή γοητεία της συνοικιακής απλότητας. Σε αυτή την ιδιότητα της αθηναϊκής γειτονιάς, με μια διάσταση ευγένειας και κομψότητας, θα επιστρέφω κάθε φορά που θα ανακαλώ όσα μεταφέρει ο αέρας στους δρόμους αυτούς. Στην Πάτμου, π.χ., στάθηκα απέναντι σε αυτή την άτυπη τριλογία, στους αριθμούς 39, 41 και 43. Δεν χορταίνεις να ζυγίζεις την αρμονική διάταξη των παραθύρων, των πλαισίων, των εξωθύρων. Οι ώχρες και τα γαλακτερά λευκά, με τους ραγισμένους σοβάδες, σχηματίζουν ένα χάρτη αισθήσεων, ένα αποτύπωμα μνήμης ζωντανό πίσω από τα κλειστά ανοίγματα. Στη γωνία με την Καλλινίκου υπάρχει μια μικρή μοντέρνα πολυκατοικία της δεκαετίας του ’30 και πιο πάνω, μια σειρά από παλιά σπίτια. Σαν όνειρο ξεδιπλώνεται το πλαϊνό προστώο και ο κήπος στο πάνω σπίτι προς την Πατησίων.\nΑν φθάσει κανείς έως εκεί, και προς αναζήτηση εκείνου του παραθύρου στη γωνία Αιλιανού και Νικοπόλεως, αξίζει να χαθεί στα στενά. Από την Πάτμου 39, η κατηφόρα της Σίφνου σε βγάζει στην Αιλιανού. Αλλά θα περάσεις από τη μικρή οδό Γόρτυνος, και εκεί, στον αριθμό 4, το απλό σπιτάκι στέκει έρημο δίνοντας θέα στο εσωτερικό αν σκύψεις στη χαραμάδα. Στην Αιλιανού, ένα σπίτι στη μικρή πλατεία θυμίζει το ημιεξοχικό παρελθόν της περιοχής, θέλεις να μυρίσεις τη χλόη και ας έχεις ολόγυρα πολυκατοικίες. Είναι μια πορεία αυτοσυνειδησίας.


Orchard Toys Επιτραπέζιο παιχνίδι 'Magic Maths'(092) - Το Ξύλινο Αλογάκι\nΑρχική σελίδα / Παιχνίδια / Επιτραπέζια Παιχνίδια / Orchard Toys Επιτραπέζιο παιχνίδι ‘Magic Maths'(092)\nOrchard Toys Επιτραπέζιο παιχνίδι ‘Magic Maths'(092)\nMagic Maths είναι συναρπαστικό παιχνίδι μαθηματικών για παιδιά ηλικίας 5-8 ετών. Οι παίκτες με τη σειρά προσπαθούν να λύσουν τις πράξεις και να γεμίσουν το ταμπλό τους με απαίσια συστατικά για τα ξόρκια όπως σκουλικιασμένα γλυκά μέχρι μυαλά και ακαθαρσίες! Αφου οι παίκτες βρουν την λύση στην πρόσθεση τότε ξεκινά η μαγεία… παίρνουν την κάρτα την τρίβουν και με τη θερμότητα αποκαλύπτεται αν η απάντηση τους είναι σωστή.\nTo παιχνίδι σχεδιάστηκε βασισμένο στα KS1 maths (πρώτα στάδιο μαθηματικών) σε συνεργασία με δασκάλους και εξειδικευμένους εκπαιδευτικούς. Γιαυτό τον λόγο συμπεριλαμβάνει ένα ευρύ φάσμα πράξεων που περιλαμβάνει πρόσθεση, αφαίρεση και πολλαπλασιαμό για να κάνει το παιχνίδι πιο δύσκολο.\nΜε τον ανταγωνισμό των παικτών, τους αστείους χαρακτήρες μάγων και το ευρυ φάσμα μαθηματικών πράξεων αυτό το μαγευτικό παιχνίδι θα γίνει το αγαπημένο των γονιώνν και των επίδοξων μάγων!\n4 ταμπλό μάγων\n30 κάρτες με συστατικά για ξόρκια\n30 μαγικές κάρτες πρόσθεσης\nΓια παιδιά ηλικίας 5-8 ετών\nΚωδικός προϊόντος: 092 Κατηγορίες: Επιτραπέζια Παιχνίδια, Επιτραπέζια Παιχνίδια για Παιδιά, Επιτραπέζια Παιχνίδια με Κάρτες, Παιδαγωγικά - Εκπαιδευτικά Παιχνίδια, Παιχνίδια Ετικέτες: orchard toys, orchard toys ελλαδα, εκπαιδευτικά παιχνίδια, Επιτραπέζια, Παιδικά Επιτραπέζια Παιχνίδια Orchard Toys\nV-CUBE 6 White Flat\nProfessor Puzzle Einstein E=mc2 Metal Puzzles EIN-4


Συνάντηση εργασίας Προέδρου της Π.Ε.Δ.Α. και Δημάρχου Αλίμου - The F Times\nΣυνάντηση εργασίας Προέδρου της Π.Ε.Δ.Α. και Δημάρχου Αλίμου\nΤον Δήμαρχο Αλίμου, Ανδρέα Κονδύλη επισκέφθηκε στο Δημαρχείο της πόλης ο Πρόεδρος της Περιφερειακής Ένωσης Δήμων Αττικής, Δήμαρχος Νίκαιας/Αγ. Ιωάννη Ρέντη, Γιώργος Ιωακειμίδης και είχε πολύωρη συζήτηση μαζί του για θέματα τοπικού και ευρύτερου αυτοδιοικητικού χαρακτήρα με αφορμή το υπό κατάθεση νομοσχέδιο του υπουργείου Εσωτερικών για την διοικητική μεταρρύθμιση της τοπικής αυτοδιοίκησης.\nΟ Δήμαρχος Αλίμου, ενημέρωσε τον Πρόεδρο της Π.Ε.Δ.Α. για τα εξελισσόμενα έργα στην πόλη του, τα οποία, όπως, είπε, «αναβαθμίζουν την ποιότητα ζωής στις γειτονιές του Αλίμου» και αναφέρθηκε με ιδιαίτερη ικανοποίηση στα πρόσφατα ευρήματα των δειγματοληψιών του Πανεπιστημίου Ιωαννίνων στις ακτές της πόλης.\n«Οι μετρήσεις -τόνισε ο κ. Ανδρέας Κονδύλης- έγιναν ύστερα από δική μας παραγγελία για να ενημερωθούν οι πολίτες οι οποίοι ανησυχούν για την κατάσταση των παραλιών, μετά τη μεγάλη ρύπανση από το ναυάγιο του «Αγία Ζώνη ΙΙ. Τα αποτελέσματα τους -επεσήμανε ο κ. Δήμαρχος Αλίμου- δείχνουν ότι οι ακτές μας είναι καθαρές από πετρελαιοειδή, κολοβακτηρίδια και εντερόκοκκους σε όλο το παραλιακό μέτωπο του Αλίμου.»\nΟ Πρόεδρος της Περιφερειακής Ένωσης Δήμων Αττικής, κ. Γιώργος Ιωακειμίδης, ενημέρωσε τον συνομιλητή του για τις πρωτοβουλίες που πρόκειται να αναπτυχθούν από την Π.Ε.Δ.Α. μέχρι το τέλος του 2018 και αξιοποιώντας την ευκαιρία, εξήρε το σύνολο των Δημάρχων του λεκανοπεδίου οι οποίοι με τη θετική στάση τους και την αθρόα συμμετοχή τους στον διαρκή διάλογο που αναπτύσσεται τους τελευταίους μήνες στην Π.Ε.Δ.Α. έδειξαν ότι υπεράνω των όποιων διαφωνιών και των όποιων διαφορετικών απόψεων, νοιάζονται για την ποιοτική αναβάθμιση της τοπικής αυτοδιοίκησης προς όφελος και μόνο των συνδημοτών τους.\nΟ κ. Γ. Ιωακειμίδης, στις δηλώσεις του, συνεχάρη τον κ. Α. Κονδύλη για το έργο που εξελίσσεται στην πόλη του και ξεναγούμενος στην πινακοθήκη του Δήμου Αλίμου την οποία κοσμούν έργα μεγάλων Ελλήνων εικαστικών, (Αλέκος Φασιανός, Γιάννης Τσαρούχης, Μάκης Θεοφυλακτόπουλος, κ.α.) δήλωσε εντυπωσιασμένος από όσα είχε την ευκαιρία να δει.\n← Born to be Different: 50 μηχανές Harley Davidson θα κατακλύσουν το Π.Φάληρο!\nΔείτε ποιος θα είναι ο γάμος της χρονιάς στα Νότια Προάστεια! →\nΣύνολο θέσεων εργασίας: 8 876\nOΗ Limeείναι μια πάροχος έξυπνης κινητικότητας που προσφέρει στις πόλεις μια σειρά από προϊόντα κινητικότητας, όπως ποδήλατα ηλεκτρονικής βοήθειας Lime Eκαι ηλεκτρικά σκούτερ Lime ...


Κόντρα... σε όλα! - AllAboutARIS.gr\nΚούγιας: «Ο ΠΑΣ Γιάννινα θα τιμωρηθεί με -10 βαθμούς»\n15 Οκτωβρίου, 2021 8:59 μμ\n«Μπήκαν» Καμαρά και Σάκιτς!\n15 Οκτωβρίου, 2021 8:42 μμ\nΑδάμ: «Ο ΑΡΗΣ θα είναι και φέτος στις ομάδες που θα διεκδικήσουν…\n15 Οκτωβρίου, 2021 8:20 μμ\nΚόντρα… σε όλα!\nαπό Νίκος Παπαδόπουλος 12 Μαρτίου, 2019 12:46 μμ\nΚάναμε λοιπόν Καθαρά Δευτέρα και αποφορτιστήκαμε λίγο από το ματς της Κυριακής. Χωρίς όμως να… πετάξουμε αετό, όπως έκανε ο Σιδηρόπουλος για παράδειγμα. Στη διαιτησία, θα πάμε λίγο πιο μετά…\nΣε όλα τα “στραβά” αποτελέσματα φέτος, υπάρχει πάντα μία απογοήτευση στον ΑΡΗ. Μέχρι το σημείο που αρχίζουν τα ακραία σχόλια, είναι φυσιολογική. Και ο λόγος είναι απλός. Διότι από αυτή την ομάδα, περιμένεις πάντα κάτι καλύτερο. Και ειδικά τώρα.\nΟ ΑΡΗΣ του Παντελίδη, έπειθε ότι μπορεί να διεκδικήσει κάτι κόντρα στον πιο ποιοτικό Ολυμπιακό. Και για ένα 25λεπτο, αυτό έκανε. Το ήθελε. Η λεπτομέρεια όμως ήταν ότι δεν τον… ήθελαν όλα τα υπόλοιπα.\nΕίχε κόντρα τις κακές τελικές του. Κόντρα στη διαιτησία, με τον Σιδηρόπουλο να έχει μπροστά στα μάτια του ξεκάθαρη φάση κόκκινης και να μην τη δίνει. Είχε κόντρα την τύχη στα τρία από τα τέσσερα γκολ του Ολυμπιακού. Είχε κόντρα την ευστοχία του Ολυμπιακού, ο οποίος από εκεί που ναι μεν δημιουργούσε αλλά δύσκολα σκόραρε, ξαφνικά είχε ποσοστά… μπάσκετ. Είχε κόντρα κάποιες επιλογές του Παντελίδη που δεν “βγήκαν”. Είχε κόντρα την άριστη άμυνα του όλο το προηγούμενο διάστημα. Ολα… κόντρα.\nΞεπερνώντας τις αστειότητες συγκεκριμένων πλευρών για το εν λόγω ματς, όλα θα μπορούσαν να είναι διαφορετικά από το 24′ και μετά. Εφόσον ο Σιδηρόπουλος δηλαδή άφηνε τον Ολυμπιακό με δέκα όπως έπρεπε να πράξει. Και σε ένα χρονικό σημείο στο οποίο ο ΑΡΗΣ ήταν καλύτερος, πιο απειλητικός αλλά δεν είχε την ουσία.\nΣε παιχνίδια με τόσο ποιοτικές ομάδες, τις ευκαιρίες που σου δίνονται απαγορεύεται να της “πετάς”. Αυτό έκανε ο ΑΡΗΣ σε φάσεις που θα μπορούσε να απειλήσει αλλά καθυστέρησε ή στις δύο καλές στιγμές με τον Φετφατζίδη. Ενας παίκτης που τον είδαμε για πρώτη φορά βασικό. Είχε διάθεση, πήρε πρωτοβουλίες παίζοντας στην ουσία ως φορ αρκετές φορές αλλά δεν έδειξε τίποτα περισσότερο. Και είναι ένας παίκτης από τον οποίο έχεις απαιτήσεις, δεδομένης της ποιότητας του. Τεχνικά είναι ό,τι καλύτερο διαθέτεις άλλωστε. Την ώρα που στην επίθεση υπήρχε ένας ποιοτικός φορ περιοχής όπως ο Γιουνές, ο οποίος μακριά από το “κουτί” δεν μπορεί να προσφέρει σε παιχνίδια που θες να παίξεις στην κόντρα και γρήγορα.\nΕκείνο που δεν λειτούργησε καθόλου καλά για τον ΑΡΗ, ήταν το μεσοαμυντικό κομμάτι, με δεδομένη την παρουσία του τελευταία. Ο Βαλεριάνος δεν “βγήκε” αυτή τη φορά ως επιλογή στον Παντελίδη. Μεσοεπιθετικά είχε διάθεση αλλά πίσω φέρει ευθύνη σε κάποια από τα γκολ. Τα πήγε περίφημα κόντρα στην ΑΕΚ, αλλά δεν είχε τον ίδιο… φόρτο εργασίας όπως στο “Καραϊσκάκης” όπου ο Ολυμπιακός έπαιξε περισσότερο από τις πλευρές. Εκεί όπου δεν “βγήκε” ούτε ο Κόρχουτ που φέρει ευθύνη στο πρώτο γκολ, όπως επίσης δεν υπήρχε η σιγουριά των Βέλεθ-Ρόουζ. Λόγω ατυχίας, λόγω κοντρών αλλά και λόγω λαθών. Αν προσθέσουμε και τον Ματίγια, ο μόνος που πάλεψε πίσω ήταν ο Σιώπης.\nΘα υπάρξουν όμως και αυτές οι μέρες στο ποδόσφαιρο. Και ούτε το πλασματικό 4-1 είναι ικανό για να αναιρέσει ό,τι έχουν καταφέρει παίκτες και Παντελίδης στις προηγούμενες αγωνιστικές. Οπως επίσης δεν μπορεί να αναιρέσει την εικόνα της ομάδας στο πρώτο 25λεπτο του ματς. Το τελικό σκορ δεν αποτυπώνει την εικόνα στο γήπεδο αλλά την επιπολαιότητα του ΑΡΗ από ένα σημείο και μετά. Οι κακές μέρες είναι μέσα στο πρόγραμμα. Το θέμα είναι να κρατάς αυτά που πρέπει, όπως είπε ο Παντελίδης. Στην προκειμένη περίπτωση τα λάθη που έγιναν, ώστε η ομάδα να αντιδράσει βαθμολογικά και αγωνιστικά στη συνέχεια και να “κλειδώσει” τον στόχο της Ευρώπης που συνεχίζει να κρατάει σφιχτά στα χέρια της. Και μακροπρόθεσμα, παρόμοια παιχνίδια φέτος ή την επόμενη σεζόν, να μην περιορίζονται για τον ΑΡΗ σε κάποια καλά λόγια. Διότι όλα τα παραπάνω μπορεί να ισχύουν, αλλά το τελικό σκορ “έγραψε”…\nΤο απίστευτο βίντεο της Ρεάλ για τον Ζιντάν!\nΑδάμ: «Ο ΑΡΗΣ θα είναι και φέτος στις ομάδες που θα διεκδικήσουν...


Θετικά πρόσημα στη Wall Street για την Τετάρτη - ΑΓΟΡΕΣ - XrimaOnline.gr\nΑΓΟΡΕΣ UPD 16:38 05/08/20, 16:36\nΜε ανοδικά πρόσημα κινούνται οι δείκτες του αμερικανικού χρηματιστηρίου για το άνοιγμα της Τετάρτης, καθώς οι επενδυτές επιλέγουν να «πατήσουν» στην αισιοδοξία για ένα νέο πακέτο χρηματοδότησης στις ΗΠΑ απέναντι στην κρίση του κορονοϊού.\nΣτον αντίποδα, προβληματισμός επικρατεί από τα στοιχεία για την αμερικανική αγορά εργασίας λόγω της πανδημίας.\nΣτην κίνηση των δεικτών, ο Dow ενισχύεται 0,70% στις 27.017 μονάδες.\nΟ S&P 500 ανεβαίνει 0,42% στις 3.320 μονάδες.\nΟ Nasdaq κερδίζει 0,23% στις 10.964 μονάδες.\nΣτα οικονομικά δεδομένα της μέρας, ο ρυθμός επιστροφής των Αμερικανών στην αγορά εργασίας επιβραδύνθηκε σημαντικά τον Ιούλιο, με τον ιδιωτικό τομέα να δημιουργεί μόνο 167.000 θέσεις εργασίας, σύμφωνα με στοιχεία που ανακοίνωσε η ADP.\nΗ μέτρηση είναι πολύ χαμηλότερη από το 1 εκατομμύριο θέσεις εργασίας που προέβλεπαν αναλυτές.


Το σύνδρομο του τζάμπα μάγκα - Eleutheranea.gr\nΑρχική Άποψη Το σύνδρομο του τζάμπα μάγκα\nΤο σύνδρομο του τζάμπα μάγκα\n«Ο Ρώσος θα κλείσει τη στρόφιγγα». «Ο Πούτιν θα πατήσει το κουμπί». «Ο Πρόεδρος θα κηρύξει επισήμως τον πόλεμο». Πρόκειται για εκφράσεις που συμπύκνωναν την αναμενόμενη από αρκετούς έκφραση πολιτικής και ηγετικής αποφασιστικότητας του Ρώσου Πρόεδρου.\nΔεν ήταν λίγοι οι δημοσιογράφοι και οι διεθνολόγοι που περίμεναν μια αποφασιστική κίνηση του Βλαντιμίρ Πούτιν κατά το σημερινό εορτασμό της 9ης Μαΐου στη Ρωσία. «Ο Ρώσος θα κλείσει τη στρόφιγγα». «Ο Πούτιν θα πατήσει το κουμπί». «Ο Πρόεδρος θα κηρύξει επισήμως τον πόλεμο». Πρόκειται για εκφράσεις που συμπύκνωναν την αναμενόμενη από αρκετούς έκφραση πολιτικής και ηγετικής αποφασιστικότητας του Ρώσου Πρόεδρου.\nΤίποτα από αυτά, όμως, δεν συνέβη, τουλάχιστον προς το παρόν. Ο Πούτιν δεν κατάφερε να συνδυάσει τον εορτασμό μιας ιστορικής αντιιμπεριαλιστικής νίκης με την κατάκτηση της Ουκρανίας ή, έστω, της πρωτεύουσάς της. Τελικά, περιορίστηκε σε μια παρέλαση που ενίσχυσε, κατά το μάλλον ή ήττον, το καθεστώς της εσωτερικής αυταρχίας, το οποίο έχει επιβάλει στο εσωτερικό της Ρωσικής Ομοσπονδίας.\nΟ Πούτιν αρκέστηκε, τελικά, στο να απευθύνει μια ομιλία στο πλήθος, το οποίο συγκεντρώθηκε στην Κόκκινη Πλατεία, με αφορμή την επέτειο της συνθηκολόγησης της ναζιστικής Γερμανίας.\nΑναφέρθηκε και πάλι στη ναζιστική Γερμανία, επαναλαμβάνοντας το τετριμμένο, ότι η ρωσική εισβολή στην Ουκρανία έχει σκοπό να αποναζιστικοποιήσει τη χώρα και υπερασπίσθηκε την πολιτισμική ανωτερότητα των «παραδοσιακών αξιών της Ρωσίας, χωρίς, ωστόσο, να μπει στη βάσανο της απόδειξης της πολιτισμικής αυτής ανωτερότητας.\nΜετά την ομιλία του Πούτιν, περίπου 11.000 στρατιώτες και άρματα μάχης πέρασαν από την Κόκκινη Πλατεία. Ανάμεσα σε αυτά υπήρχαν και μονάδες που επέστρεφαν από το ουκρανικό μέτωπο.\nΟ Ρώσος Πρόεδρος απηύθυνε έναν ακόμη τετριμμένο χαιρετισμό στις ένοπλες δυνάμεις της Ομοσπονδίας, που «παλεύουν για την πατρίδα και για το μέλλον της». Οι κινήσεις αναμενόμενες και λόγοι νωθροί, σε μια οικονομία που πλήττεται από τους δυόμισι μήνες πολεμικών συγκρούσεων και σε μια κοινωνία που έχει αρχίσει να παρουσιάζει σημάδια κόπωσης από τις αλλεπάλληλες εχθροπραξίες και τις απώλειες σε ανθρώπινες ζωές. Ένας πρόεδρος, που βλέπει τους στρατηγικούς σχεδιασμούς του να ακυρώνονται και που αδυνατεί ακόμη να αντιληφθεί ότι, με τις κορώνες του και τις διαρροές που αφήνει να εκπορεύονται από το περιβάλλον του, συμπεριφέρεται σαν ένας θρασύδειλος και μοιραίος της διεθνούς πολιτικής σκηνής.\nΠροηγούμενο άρθροΑγία Σοφία: Νέες εικόνες ντροπής – Έσπασαν ιστορική δεξαμενή για να βάλουν παπούτσια\nΕπόμενο άρθροΚώστας Γκουζγκούνης: “Έφυγε” σε ηλικία 92 ετών


Μια ακόμη κρίσιμη εβδομάδα μπαίνει για την κυβέρνηση, σε δύο πολύ σοβαρά μέτωπα: αυτό της ασφάλειας του πολίτη και της ευνομίας και εκείνο της ενίσχυσης των υπερχρεωμένων νοικοκυριών. Το πώς θα χειριστεί η κυβέρνηση αυτά τα ζητήματα θα επηρεάσει και τις επόμενες κινήσεις της, όμως, τα πρώτα δείγματα δεν είναι καθόλου θετικά.\nΟι κρίσιμες ημερομηνίες είναι: Η 17 Νοεμβρίου, επέτειο του Πολυτεχνείου, η 1-2 Δεκεμβρίου όπου θα γίνει η διάσκεψη των υπουργών του ΟΑΣΕ και η 6η Δεκεμβρίου, επέτειο της δολοφονίας του Αλέξη Γρηγορόπουλου. Ο φόβος τρομοκρατικού χτυπήματος (όχι αυτά που κάνουν τα παιδαρέλια με τις χύτρες) αλλά και σοβαρών επεισοδίων αλά Δεκέμβρης 2008, έχουν βάλει στην πρίζα τον Μ. Χρυσοχοΐδη και την Αστυνομία.\nΟ Γ. Παπανδρέου έχει ποντάρει πολλά πάνω του ενώ και ο ίδιος ο υπουργός Προστασίας του Πολίτη έχει βάλει στοίχημα με τον εαυτό του διότι πιστεύει ότι μπορεί να παίξει ενεργό ρόλο στο ΠΑΣΟΚ στην μετά Παπανδρέου εποχή. Όμως, πρέπει να παρατηρήσουμε κάτι: Ο κ. Χρυσοχοΐδης δεν ήταν αυτός που λοιδορούσε τον κ. Μαρκογιαννάκη όταν προχώρησε σε συλλήψεις των 20χρονων στη γιάφκα του Χαλανδρίου. Γιατί τώρα κάνει το ίδιο και ετοιμάζει κι άλλα εντάλματα; Μήπως γιατί πιέζεται να έχει αποτελέσματα και να πάρει χρονική παράταση μήπως και... σκάσει καμιά βόμβα στα χέρια κάποιου σοβαρότερου τρομοκράτη.\nMara 15/11/2009 11:38:34\nΑς τα αφήσουνε αυτά.. με το κλίμα τρόμου που πάνε να δημιουργήσουν.\nΑν έχουν τις "πληροφορίες" για τέτοια γεγονότα... να κοιτάξουν να κάνουν την δουλειά τους και δεν χρειάζεται να μας διαφημίζουν τί θα δούμε "προσεχώς" και όλως τυχαίως όλες οι "επικίνδυνες" ημερομηνίες να είναι γύρω από τις 29/11/09.\nΟι ψηφοφόροι που επέλεξαν τον Σαμαρά δεν καταλαβαίνουν από τέτοια. Θα πάνε να ψηφίσουν στις 29 ο κόσμος να χαλάσει.\nΆϊ σιχτίρ πιά!!!\nψυχραιμια @ Mara 15/11/2009 11:47:53\nΤο κομμα μας Μαρα ηδη εχει κανει μια σημαντικη υποχωρηση μεταθετοντας το β΄γυρο στις 5 Δεκεμβριου Σαββατο και οχι Κυριακη 6 οπως ηταν το κανονικο υποκυπτοντας στις απαιτησεις των αναρχικων.\nΣε αυτο ειναι ολοι συνυπευθυνοι.Οποιος και να βγει,Σαμαρας ή Ντορα μονο και μονο αποτην ημερομηνια αυτη που θα βγει εχει ηδη την πρωτη του ηττα.Ας μη λεμε λοιπον μεγαλα λογια για ιδεολογικη σταθεροτητα.\nMara 15/11/2009 12:09:53\nΗ μεγάλη ήττα... όποιος και να βγεί αρχηγός, σε σχέση με τις ημερομηνίες δεν κατάλαβα, που ακριβώς "κολλάει"???\n"Κονταίνει" ο αρχηγός γιατί? Επειδή δεν θα είναι η Ντόρα????\nψυχραιμια @ Mara 15/11/2009 12:17:48\nΟ αρχηγος κονταινει γιατι υπεκυψε στις απειλες των αναρχικων και θα βγει στις 5 Δεκεμβριου ημερα Σαββατο που δεν γινονται ποτε εκλογες στην Ελλαδα και τωρα θα γινουν μονο και μονο επειδη απειλουνταν επεισοδια αν γινονταν την κανομικη ημερομηνια 6 Δεκεμβριου.\nΑυτο ισχυει για οποιο και οποια να βγει.\nPARSIFAL 15/11/2009 12:12:54\nMara 15/11/2009 12:20:29\nPARSIFAL 15/11/2009 12:37:15\nMara 15/11/2009 13:06:46\nΜην βιάζεσαι αγαπητέ μου, έχεις να χαρείς για τον Χρυσοχοϊδη, ούκω ολίγες φορές σε λίγο καιρό. Τα καλύτερα έρχονται.... Θα αντιμετωπίσει τα γεγονότα που έρχονται... άριστα.... και φυσικά Θα εξαρθρώσει... παράλληλα ή αμέσως μετά τρομοκρατική οργάνωση.\n"Επιτυχίες" να δούν τα μάτια σου.\nΑπό ότι φαίνεται όμως,\nΔεν έχεις καταλάβει ότι έχει πάρει το "χρίσμα" από την U.S.A πολύ καιρό πρίν.\nΔεν έχεις καταλάβει ακόμα ότι είναι ο "εκλεκτός"?\nΔεν έχεις καταλάβει ακόμα ότι είναι ο "διάδοχος"?\nΔεν έχεις καταλάβει ότι θα αναλάβει το ΠΑΣΟΚ πολύ πιο γρήγορα από ότι φαντάζεσαι και από ότι φαντάζεται και ο ΓΑΠ?\nΕφόσον "κάηκε" ο Βενιζέλος, ήταν προ πολλού η δεύτερη χρυσή εφεδρία.\nΒέβαια όλα αυτά είναι σχέδια επί "χάρτου". Να δούμε στην εφαρμογή τί θα γίνει.\nΤο απρόβλεπτο, που δεν μπορεί ποτέ να είναι προβλέψιμο, (βλέπε Ντορίτσα...) μπορεί να φέρει τα πάνω-κάτω........\nskeptiki @ Mara 15/11/2009 13:31:15\nPARSIFAL 15/11/2009 13:33:33\nΤελικώς το ΚΚΕ με την αμερικανομανή πλύση εγκεφάλου επί 60 χρόνια τώρα εχει γράψει στο συλλογικό υποσυνείδητο...\nΝέο filioque λοιπόν ! Ολα εκπορεύονται εξ' ΗΠΑ ! δεν εχομε να περιμένομε τίποτε !\nMara 15/11/2009 13:44:23\nΈ! Όχι και δεν έχουμε να περιμένουμε τίποτα.\nΑπολαμβάνουμε το πώς λυσσάνε όλοι αυτοί, που εκπονούν τα άριστα σχέδια τους, όταν αυτά ανατρέπονται από τον ίδιο τον λαό.\nΔεν μπορείς να πείς, νομίζω εδώ συμφωνούμε, ότι είναι μεγάλη απόλαυση!!!!\nPARSIFAL 15/11/2009 19:16:09\nΠΑΝΟΣ ΕΛΕΥΘΕΡΙΟΥ 16/11/2009 07:37:07\nΦόβοι παντού φόβοι ,φόβοι εδώ φόβοι εκει φόβοι και παραπέρα φόβοι στην γη στον ουρανό φόβοι και στον αέρα.\nΚαταρέει η οικονομία , οι μετανάστες σβάζουν κλέβουν κι'ατιμάζουν,η γρίππη απειλεί,η τρομοκράτες καραδοκούν,το πολυτεχνείο ...\nΑίντε ανθρωπάκια λουφάξτε.\nΘΑ ΣΑΣ ΠΡΟΣΕΧΕΙ ΑΠΟ ΕΔΩ ΚΑΙ ΠΕΡΑ Ο ΜΕΓΑΛΟΣ ΑΔΕΛΦΟΣ.\nΠΑΝΟΣ ΕΛΕΥΘΕΡΙΟΥ 16/11/2009 09:47:28\n16/11/2009 at 7:37 amΦόβοι παντού φόβοι ,φόβοι εδώ φόβοι εκει φόβοι και παραπέρα φόβοι στην γη στον ουρανό φόβοι και στον αέρα.\nΚαταρέει η οικονομία , οι μετανάστες σφάζουν κλέβουν κι’ατιμάζουν,η γρίππη απειλεί,οι τρομοκράτες καραδοκούν,το πολυτεχνείο …


Χριστούγεννα με τα ασυνόδευτα παιδιά της ΜΕΤΑδρασης στη Σάμο - Samos24\nΤα ασυνόδευτα παιδιά που ζουν στη Δομή Φιλοξενίας Ασυνόδευτων Ανηλίκων της ΜΕΤΑδρασης στη Σάμο γιόρτασαν όλα μαζί τις ημέρες αυτές, με χριστουγεννιάτικα φαγητά, γλυκά και μικρά δώρα. Οι άνθρωποι της ΜΕΤΑδρασης – ψυχολόγοι, κοινωνικοί λειτουργοί, εκπαιδευτικοί, διερμηνείς, μέλη του Δικτύου Επιτροπείας Ασυνόδευτων Ανηλίκων της ΜΕΤΑδρασης, “μαμάδες” της δομής (οι τρεις κυρίες που φροντίζουν για το φαγητό και το νοικοκυριό) – βρίσκονται στο πλάι τους για να τους προσφέρουν χαρά και θαλπωρή, κατανοώντας τη νοσταλγία τους για την πατρίδα και την οικογένειά τους.\nΑκολουθεί δημοσίευμα της Καθημερινής.\n«Για τους χριστιανούς, τα Χριστούγεννα είναι σημαντική και ευτυχισμένη μέρα. Κυρίως η Πρωτοχρονιά είναι ένα καινούργιο μέρος της ζωής. Ολοι είναι μαζί και χαρούμενοι και όλοι μεγαλώνουν και ωριμάζουν έναν χρόνο» λέει ο Αμίρ, από το Πακιστάν. «Προσωπικά, τα Χριστούγεννα είμαι λυπημένος γιατί μου λείπει η οικογένειά μου. Κάθε φορά που όλοι είναι χαρούμενοι εμένα μου λείπει η οικογένειά μου. Καταλαβαίνω λίγο το πνεύμα των Χριστουγέννων, αλλά θυμώνω γιατί δεν μπορώ να είμαι με την οικογένειά μου. Παρ’ όλα αυτά νιώθω αγάπη για τον κόσμο. Θα ήθελα να στείλω δώρα στην οικογένειά μου, αλλά δεν έχω τη δυνατότητα και αυτό με θυμώνει και με στεναχωρεί πολύ. Μακάρι να μπορέσουν να έρθουν. Αυτό μόνο ζητάω…».


Τι είναι το AMDQuickStream.exe;\nΤο γνήσιο αρχείο AMDQuickStream.exe είναι ένα στοιχείο λογισμικού του AMD Quick Stream από τα δίκτυα AppEx .\nΤο AMD Quick Stream είναι ένα λογισμικό βελτιστοποίησης ροής Internet. Το πρόγραμμα AMDQuickStream.exe εκκινεί το πρόγραμμα AMD QuickStream. Αυτό δεν είναι μια βασική διαδικασία των Windows και μπορεί να απενεργοποιηθεί αν είναι γνωστό ότι δημιουργεί προβλήματα.AMD Quick Stream είναι ένα λογισμικό βοηθητικό πρόγραμμα για τα Microsoft Windows που ενισχύει τις ταχύτητες Internet. Το πρόγραμμα βασίζεται στην τεχνολογία IPEQ (IP End to End Quality Of Service). Το πρόγραμμα χρησιμοποιεί αλγόριθμους που διαμορφώνουν αυτόματα την εισερχόμενη και εξερχόμενη κίνηση στο Internet, επιτρέποντας πρόσβαση σε ροές υψηλής προτεραιότητας και εφαρμογές σε καλύτερο εύρος ζώνης.\nΤο AppEx Networks είναι μια αμερικανική εταιρεία που αναπτύσσει λύσεις βελτιστοποίησης επιδόσεων δικτύου για πλατφόρμες ιστού, κινητού, επιφάνειας εργασίας και cloud. Η εταιρεία είναι γνωστή για τα προϊόντα Learning-Based Acceleration ™ που εξυπηρετεί σε μικρές εταιρίες σε επίπεδο επιχειρήσεων, καθώς και κυβερνητικές υπηρεσίες και εκπαιδευτικά ιδρύματα. Το AppEx Networks ιδρύθηκε το 2007 και σήμερα έχει την έδρα του στο Milpitas, Καλιφόρνια, ΗΠΑ.\nΤο AMDQuickStream αντιπροσωπεύει την εκκίνηση AMD Quick Stream\nΗ επέκταση .exe σε ένα όνομα αρχείου υποδηλώνει ένα εκτελέσιμο αρχείο. Τα εκτελέσιμα αρχεία ενδέχεται, σε ορισμένες περιπτώσεις, να βλάψουν τον υπολογιστή σας. Επομένως, διαβάστε παρακάτω για να αποφασίσετε αν ο υπολογιστής AMDQuickStream.exe στον υπολογιστή σας είναι Trojan που πρέπει να καταργήσετε ή αν πρόκειται για αρχείο που ανήκει στο λειτουργικό σύστημα Windows ή σε μια αξιόπιστη εφαρμογή.\nΗ διαδικασία AMDQuickStream.exe στη Διαχείριση εργασιών των Windows\nΗ διαδικασία γνωστή ως AMD Quick Stream ανήκει στο λογισμικό AMD Quick Stream από τα AppEx Networks ή το APPEX NETWORKS CORPORATION.\nΠεριγραφή: Το AMDQuickStream.exe δεν είναι απαραίτητο για το λειτουργικό σύστημα των Windows και προκαλεί σχετικά λίγα προβλήματα. Το AMDQuickStream.exe βρίσκεται σε έναν υποφάκελο του "C: \_ Program Files" - τυπικά C: \_ Program Files \_ AMD Quick Stream \_ . Τα γνωστά μεγέθη αρχείων στα Windows 10/8/7 / XP είναι 488.640 byte (63% όλων των εμφανίσεων), 482.528 bytes, 429.792 bytes, 374.464 bytes ή 370.912 bytes.\nΤο αρχείο AMDQuickStream.exe είναι ένα αρχείο υπογεγραμμένο Verisign. Το αρχείο είναι πιστοποιημένο από μια αξιόπιστη εταιρεία. Δεν είναι ένα αρχείο συστήματος των Windows. Η εφαρμογή ξεκινά από την εκκίνηση των Windows (ανατρέξτε στο κλειδί μητρώου: Run, DEFAULT \_ Run). Το πρόγραμμα δεν είναι ορατό. Το AMDQuickStream.exe είναι σε θέση να καταγράφει τις εισόδους του πληκτρολογίου και του ποντικιού και να παρακολουθεί εφαρμογές. Ως εκ τούτου, η τεχνική αξιολόγηση ασφαλείας είναι 28% επικίνδυνη .\nΚατάργηση εγκατάστασης αυτής της παραλλαγής: Σε περίπτωση προβλήματος με το AMDQuickStream.exe, ίσως θελήσετε να καταργήσετε με ασφάλεια το πρόγραμμα χρησιμοποιώντας το πρόγραμμα κατάργησης εγκατάστασης του προγράμματος AMD Quick Stream (Πίνακας Ελέγχου ⇒ Αφαίρεση προγράμματος), μεταβείτε στην εταιρεία λογισμικού COM για συμβουλές ή βεβαιωθείτε ότι έχετε εγκαταστήσει την πιο πρόσφατη έκδοση.\nΣημαντικό: Κάποιο κακόβουλο λογισμικό κακόβουλο λογισμικό ως AMDQuickStream.exe, ειδικά όταν βρίσκεται στο φάκελο C: \_ Windows ή C: \_ Windows \_ System32. Επομένως, θα πρέπει να ελέγξετε τη διαδικασία AMDQuickStream.exe στον υπολογιστή σας για να δείτε εάν πρόκειται για απειλή. Σας συνιστούμε το Security Task Manager για την επαλήθευση της ασφάλειας του υπολογιστή σας. Αυτό ήταν ένα από τα κορυφαία επιλογές λήψης του Washington Post και PC World .\nΈνας καθαρός και τακτοποιημένος υπολογιστής είναι η βασική προϋπόθεση για την αποφυγή προβλημάτων με το AMDQuickStream. Αυτό σημαίνει τη λειτουργία σάρωσης για κακόβουλο λογισμικό, τον καθαρισμό του σκληρού σας δίσκου χρησιμοποιώντας προγράμματα 1 cleanmgr και 2 sfc / scannow, 3 προγράμματα απεγκατάστασης που δεν χρειάζεστε πια, έλεγχος προγραμμάτων Autostart (χρησιμοποιώντας 4 msconfig) και ενεργοποίηση της λειτουργίας Αυτόματης Ενημέρωσης των Windows 5. Να θυμάστε πάντα να εκτελείτε περιοδικά αντίγραφα ασφαλείας ή τουλάχιστον να ορίζετε σημεία επαναφοράς.\nΓια να μπορέσετε να αναλύσετε τη διαδικασία AMDQuickStream.exe στον υπολογιστή σας, τα ακόλουθα προγράμματα αποδείχθηκαν χρήσιμα: Ένας Διαχειριστής εργασιών ασφαλείας εμφανίζει όλες τις εργασίες που εκτελούνται στα Windows, συμπεριλαμβανομένων ενσωματωμένων κρυφών διαδικασιών, όπως παρακολούθηση πληκτρολογίου και προγράμματος περιήγησης ή καταχωρήσεις Autostart. Μια μοναδική αξιολόγηση κινδύνου ασφάλειας υποδηλώνει την πιθανότητα να είναι η διαδικασία πιθανό λογισμικό υποκλοπής spyware, malware ή Trojan. B Malwarebytes Anti-Malware ανιχνεύει και αφαιρεί spyware για ύπνο, adware, trojans, keyloggers, κακόβουλα προγράμματα και ιχνηλάτες από το σκληρό σας δίσκο.


Τι είναι το Cryptojacking, και πώς μπορείτε να προστατεύσετε τον εαυτό σας; / πως να | Τα καλύτερα σεμινάρια ανάπτυξης ιστοσελίδων.\nΑρχική σελίδα » πως να » Τι είναι το Cryptojacking, και πώς μπορείτε να προστατεύσετε τον εαυτό σας;\nΤι είναι το Cryptojacking, και πώς μπορείτε να προστατεύσετε τον εαυτό σας;\nCryptojacking είναι ο καυτός νέος τρόπος για τους εγκληματίες να κάνουν χρήματα χρησιμοποιώντας το υλικό σας. Ένας ιστότοπος που έχετε ανοίξει στο πρόγραμμα περιήγησής σας μπορεί να εξαντλήσει την CPU σας για κρυπτογράφηση, και η κρυπτογράφηση κακόβουλου λογισμικού γίνεται όλο και συχνότερη.\nΤο Cryptojacking είναι μια επίθεση στην οποία ο εισβολέας τρέχει λογισμικό κρυπτογράφησης-εξόρυξης στο υλικό σας χωρίς την άδειά σας. Ο επιτιθέμενος διατηρεί την κρυπτογράφηση και το εμπορεύεται με κέρδος και εσείς κολλάτε με την υψηλή χρήση της CPU και με ένα βαρύ λογαριασμό ηλεκτρικού ρεύματος.\nΕνώ το Bitcoin είναι το πιο γνωστό cryptocurrency, cryptojacking επιθέσεις συνήθως περιλαμβάνουν εξόρυξη άλλες cryptocurrencies. Το Monero είναι ιδιαίτερα κοινό, καθώς έχει σχεδιαστεί έτσι ώστε οι άνθρωποι να μπορούν να το εξορύσσουν με τους μέσους υπολογιστές. Ο Monero διαθέτει επίσης χαρακτηριστικά ανωνυμίας, πράγμα που σημαίνει ότι είναι δύσκολο να εντοπιστεί πού ο επιτιθέμενος τελικά στέλνει το Monero που δικά του στο υλικό των θυμάτων του. Το Monero είναι ένα "altcoin", που σημαίνει κρυπτογράφηση μη Bitcoin.\nΗ εξόρυξη cryptocurrency περιλαμβάνει την εκτέλεση σύνθετων μαθηματικών εξισώσεων, οι οποίες χρησιμοποιούν πολλή ισχύ CPU. Σε μια τυπική επίθεση κατά της κρυπτογράφησης, το λογισμικό εξόρυξης θα ξεπεράσει τη CPU του υπολογιστή σας. Ο υπολογιστής σας θα λειτουργεί πιο αργά, θα χρησιμοποιεί περισσότερη ενέργεια και θα παράγει περισσότερη θερμότητα. Μπορεί να ακούσετε τους οπαδούς της να γυρίσουν για να κρυώσουν. Αν είναι φορητός υπολογιστής, η μπαταρία του θα πεθάνει πιο γρήγορα. Ακόμα κι αν πρόκειται για επιφάνεια εργασίας, θα απορροφήσει περισσότερη ηλεκτρική ενέργεια και θα αυξήσει τον ηλεκτρικό σας λογαριασμό.\nΤο κόστος του ηλεκτρικού ρεύματος καθιστά δύσκολο να δουλέψουμε κερδοφόρα με το δικό σας υπολογιστή. Αλλά, με την κρυπτογράφηση, ο επιτιθέμενος δεν χρειάζεται να πληρώσει τον λογαριασμό ηλεκτρικής ενέργειας. Παίρνουν τα κέρδη και πληρώνετε το λογαριασμό.\nΠοιες συσκευές μπορούν να κρυπτογραφηθούν?\nΚάθε συσκευή που εκτελεί λογισμικό μπορεί να εντοπιστεί για εξόρυξη κρυπτοσυχνοτήτων. Ο επιτιθέμενος απλά πρέπει να το κάνει να τρέχει λογισμικό εξόρυξης.\nΟι επιθέσεις cryptojacking "Drive-by" μπορούν να εκτελεστούν σε οποιαδήποτε συσκευή με πρόγραμμα περιήγησης - υπολογιστή με Windows, Mac, Linux, Chromebook, τηλέφωνο Android, iPhone ή iPad. Εφόσον διαθέτετε μια ιστοσελίδα με ενσωματωμένο σενάριο εξόρυξης ανοιχτό στο πρόγραμμα περιήγησής σας, ο επιτιθέμενος μπορεί να χρησιμοποιήσει τη CPU σας για να κάνει ορυχείο για νόμισμα. Θα χάσουν αυτήν την πρόσβαση μόλις κλείσετε την καρτέλα του προγράμματος περιήγησης ή απομακρυνθείτε από τη σελίδα.\nΥπάρχει επίσης cryptojacking κακόβουλο λογισμικό, το οποίο λειτουργεί ακριβώς όπως κάθε άλλο κακόβουλο λογισμικό. Εάν ένας εισβολέας μπορεί να εκμεταλλευτεί μια τρύπα ασφαλείας ή να σας διώξει για να εγκαταστήσει το κακόβουλο λογισμικό του, μπορεί να εκτελέσει ένα σενάριο εξόρυξης ως διαδικασία στο παρασκήνιο στον υπολογιστή σας - είτε πρόκειται για ένα σύστημα Windows PC, Mac ή Linux. Οι επιτιθέμενοι έχουν προσπαθήσει να γλιστρήσουν τους ανθρακωρύχους κρυπτοκρουσίας σε εφαρμογές για κινητά, πάρα πολύ - ειδικά στις εφαρμογές Android.\nΘεωρητικά, θα ήταν ακόμη δυνατό για έναν εισβολέα να επιτεθεί σε μια συσκευή smarthome με τρύπες ασφαλείας και να εγκαταστήσει λογισμικό εξόρυξης cryptocurrency, αναγκάζοντας τη συσκευή να ξοδεψει την περιορισμένη υπολογιστική ισχύ της στην κρυπτοσυχνότητα εξόρυξης.\nCryptojacking στο πρόγραμμα περιήγησης\nΤο CoinHive ήταν το πρώτο σενάριο εξόρυξης για την επίτευξη δημόσιας προσοχής, ειδικά όταν ενσωματώθηκε στο The Pirate Bay. Ωστόσο, υπάρχουν περισσότερα σενάρια εξόρυξης από το CoinHive και έχουν ενσωματωθεί σε όλο και περισσότερους ιστότοπους.\nΣε ορισμένες περιπτώσεις, οι επιτιθέμενοι συμβιβάζουν πράγματι έναν νόμιμο ιστότοπο και, στη συνέχεια, προσθέτουν κώδικα εξόρυξης κρυπτογράφησης σε αυτόν. Οι επιτιθέμενοι κερδίζουν λεφτά μέσω της εξόρυξης όταν επισκέπτονται τους ανθρώπους εκείνο τον συμβιβασμό. Σε άλλες περιπτώσεις, οι ιδιοκτήτες ιστοτόπων προσθέτουν μόνα τους τα κρυπτογραφημένα σενάρια εξόρυξης και αποκομίζουν κέρδος.\nΑυτό λειτουργεί σε οποιαδήποτε συσκευή με πρόγραμμα περιήγησης ιστού. Χρησιμοποιείται συνήθως για την επίθεση στους ιστότοπους των επιτραπέζιων υπολογιστών, καθώς οι επιτραπέζιοι υπολογιστές με Windows, Mac και Linux έχουν περισσότερους πόρους υλικού από τα τηλέφωνα. Ωστόσο, ακόμα και αν βλέπετε μια ιστοσελίδα στο Safari σε ένα iPhone ή το Chrome σε ένα τηλέφωνο Android, η ιστοσελίδα θα μπορούσε να περιέχει ένα σενάριο εξόρυξης που θα τρέχει ενώ βρίσκεστε στη σελίδα. Θα δούλευε πιο αργά, αλλά οι ιστότοποι θα μπορούσαν να το κάνουν.\nΠώς να προστατεύσετε τον εαυτό σας από το Cryptojacking στο πρόγραμμα περιήγησης\nΣυνιστούμε να τρέχετε λογισμικό ασφαλείας που αποκλείει αυτόματα τους ανθρακωρύχους κρυπτογράφησης στο πρόγραμμα περιήγησής σας. Για παράδειγμα, το Malwarebytes αποκλείει αυτόματα τα σενάρια εξόρυξης CoinHive και άλλων κρυπτογραφημάτων, εμποδίζοντας τους να τρέχουν μέσα στο πρόγραμμα περιήγησης. Το ενσωματωμένο antivirus του Windows Defender στα Windows 10 δεν εμποδίζει όλους τους ανθρακωρύχους του προγράμματος περιήγησης. Ελέγξτε με την εταιρεία λογισμικού ασφαλείας για να δείτε αν μπλοκάρουν τα σενάρια εξόρυξης.\nΕνώ το λογισμικό ασφαλείας θα πρέπει να σας προστατεύει, μπορείτε επίσης να εγκαταστήσετε μια επέκταση προγράμματος περιήγησης που παρέχει μια "μαύρη λίστα" σεναρίων εξόρυξης.\nΣε μια συσκευή iPhone, iPad ή Android, οι ιστοσελίδες που χρησιμοποιούν miners cryptocurrency θα πρέπει να σταματήσουν να εξορύσσονται μόλις απομακρυνθείτε από την εφαρμογή του προγράμματος περιήγησης ή αλλάξετε τις καρτέλες. Το λειτουργικό σύστημα δεν θα τους αφήσει να χρησιμοποιήσουν πολλά CPU στο παρασκήνιο.\nΣε ένα PC με Windows, Mac, Linux ή Chromebook, το άνοιγμα καρτέλας στο παρασκήνιο θα επιτρέψει σε έναν ιστότοπο να χρησιμοποιεί όσο περισσότερη CPU θέλει. Ωστόσο, εάν διαθέτετε λογισμικό που εμποδίζει αυτά τα σενάρια εξόρυξης, δεν πρέπει να ανησυχείτε.\nCryptojacking κακόβουλο λογισμικό\nCryptojacking κακόβουλο λογισμικό γίνεται όλο και πιο κοινό, πάρα πολύ. Το Ransomware κερδίζει χρήματα βγάζοντας τον υπολογιστή σας με κάποιο τρόπο, κρατώντας τα αρχεία σας για λύτρα και στη συνέχεια απαιτώντας από εσάς να πληρώσετε με κρυπτογράφηση για να τα ξεκλειδώσετε. Το κακόβουλο λογισμικό Cryptojacking παραλείπει το δράμα και κρύβεται στο παρασκήνιο, κρυπτογράφηση των κρυπτογράφησης εξόρυξης στη συσκευή σας και στη συνέχεια στέλνοντάς το στον εισβολέα. Εάν δεν παρατηρήσετε ότι ο υπολογιστής σας λειτουργεί αργά ή μια διαδικασία χρησιμοποιεί CPU 100%, δεν θα παρατηρήσετε καν το κακόβουλο λογισμικό.\nΌπως και άλλοι τύποι κακόβουλου λογισμικού, ο εισβολέας πρέπει να εκμεταλλευτεί μια ευπάθεια ή να σας εξαπατήσει να εγκαταστήσει το λογισμικό του για να επιτεθεί στον υπολογιστή σας. Το Cryptojacking είναι ένας νέος τρόπος για να κερδίσουν χρήματα αφού έχουν ήδη μολύνει τον υπολογιστή σας.\nΟι άνθρωποι προσπαθούν όλο και περισσότερο να γλιστρήσουν τους ανθρακωρύχους κρυπτοσυνημάτων σε νόμιμο φαινομενικό λογισμικό. Η Google έπρεπε να καταργήσει τις εφαρμογές Android με κρυπτογραφημένους ανθρακωρύχους κρυμμένους σε αυτά από το Google Play Store και η Apple απέσυρε τις εφαρμογές Mac με τους ανθρακωρύχους από το Mac App Store.\nΑυτός ο τύπος κακόβουλου λογισμικού θα μπορούσε να μολύνει σχεδόν οποιαδήποτε συσκευή - έναν υπολογιστή με Windows, έναν Mac, ένα σύστημα Linux, ένα τηλέφωνο Android, ένα iPhone (αν μπορούσε να μπει στο App Store και να κρυφτεί από την Apple) και ακόμη και ευάλωτες συσκευές smarthome.\nΠώς να αποφύγετε το κακόβουλο λογισμικό Cryptojacking\nCryptojacking κακόβουλο λογισμικό είναι όπως κάθε άλλο κακόβουλο λογισμικό. Για να προστατέψετε τις συσκευές σας από την επίθεση, βεβαιωθείτε ότι έχετε εγκαταστήσει τις πιο πρόσφατες ενημερώσεις ασφαλείας. Για να διασφαλίσετε ότι δεν εγκαταστήσετε κατά λάθος τέτοια κακόβουλα προγράμματα, φροντίστε να εγκαταστήσετε μόνο λογισμικό από αξιόπιστες πηγές.\nΣε έναν υπολογιστή με Windows, σας συνιστούμε να τρέχετε λογισμικό αντιμονολογικού λογισμικού το οποίο θα εμποδίσει, για παράδειγμα, τους μικροεπεξεργαστές κρυπτογράφησης όπως Malwarebytes. Το Malwarebytes είναι επίσης διαθέσιμο για Mac, και θα μπλοκάρει τους ανθρακωρύχους συναγωνισμού για Mac. Σας συνιστούμε Malwarebytes για Mac, ειδικά εάν εγκαταστήσετε λογισμικό εκτός του Mac App Store. Εκτελέστε μια σάρωση με το αγαπημένο λογισμικό antimalware εάν ανησυχείτε ότι έχετε μολυνθεί. Και τα καλά νέα είναι ότι μπορείτε να τρέξετε Malwarebytes ακριβώς δίπλα στην κανονική εφαρμογή προστασίας από ιούς.\nΣε μια συσκευή Android, συνιστούμε να λαμβάνετε μόνο λογισμικό από το Google Play Store. Εάν απομακρύνετε εφαρμογές εκτός του Play Store, βάζετε τον εαυτό σας σε μεγαλύτερο κίνδυνο να αποκτήσετε κακόβουλο λογισμικό. Ενώ μερικές εφαρμογές έχουν βρεθεί μέσω της προστασίας της Google και έχουν εξαπολύσει ορυχεία κρυπτογράφησης στο Google Play Store, η Google μπορεί να καταργήσει παρόμοιες κακόβουλες εφαρμογές από τη συσκευή σας αφού τις βρει, εάν είναι απαραίτητο. Εάν εγκαταστήσετε εφαρμογές από το εξωτερικό του Play Store, η Google δεν θα μπορέσει να σας σώσει.\nΜπορείτε επίσης να παρακολουθείτε το Task Manager (στα Windows) ή το Activity Monitor (σε Mac) εάν πιστεύετε ότι ο υπολογιστής σας ή ο Mac εκτελούνται ιδιαίτερα αργά ή ζεστά. Αναζητήστε οποιεσδήποτε άγνωστες διαδικασίες που χρησιμοποιούν μια μεγάλη ποσότητα ενέργειας CPU και εκτελέστε μια αναζήτηση ιστού για να δείτε εάν είναι νόμιμες. Φυσικά, κάποιες φορές οι διαδικασίες λειτουργίας του λειτουργικού συστήματος χρησιμοποιούν πολύ μεγάλη ισχύ CPU - ειδικά στα Windows.\nΕνώ πολλοί ανθρακωρύχοι με κρυπτογράφηση είναι άπληστοι και χρησιμοποιούν όλη τη δύναμη CPU που μπορούν, μερικά scripts εξόρυξης cryptocurrency χρησιμοποιούν "στραγγαλισμό". Μπορούν να χρησιμοποιήσουν μόνο το 50% της ισχύος CPU του υπολογιστή σας αντί για το 100%, για παράδειγμα. Αυτό θα κάνει τον υπολογιστή σας να λειτουργεί καλύτερα, αλλά επίσης επιτρέπει στο λογισμικό εξόρυξης να καλυφθεί καλύτερα.\nΑκόμα κι αν δεν βλέπετε 100% χρήση της CPU, ίσως εξακολουθεί να υπάρχει ένας ορυχείο cryptocurrency που τρέχει σε μια ιστοσελίδα ή τη συσκευή σας.\nΠιστωτική εικόνα: Visual Generation / Shutterstock.com.\nΤι είναι το ctfmon.exe και γιατί τρέχει;\nΤι είναι το dasd και γιατί τρέχει στο Mac μου;\nΤι είναι το coreaudiod και γιατί τρέχει στο Mac μου;\nΤι είναι το ctfmon.exe και το χρειάζεσαι;\nΤι είναι coreauthd, και γιατί τρέχει στο Mac μου;


Τι λέει ο Μαρτίνς για μεταγραφική ενίσχυση τον Γενάρη και για τους Λοβέρα, Ραντζέλοβιτς – RedNews – Τα ερυθρόλευκα νέα\nΤι λέει ο Μαρτίνς για μεταγραφική ενίσχυση τον Γενάρη και για τους Λοβέρα, Ραντζέλοβιτς\nΟ Πέδρο Μαρτίνς μίλησε στην κάμερα του Novasports.gr λίγες μέρες μετά το ντέρμπι με την ΑΕΚ και τη νίκη του Ολυμπιακού, κάνοντας αναφορά στον επόμενο αντίπαλο για το πρωτάθλημα, την Ξάνθη. Ο Πορτογάλος τεχνικός μίλησε για τις διαφορές του Ολυμπιακού, σε σχέση με την περασμένη σεζόν, τις επιτυχημένες αλλαγές συστημάτων, τις ευκαιρίες σε Σεμέδο, Ρανζτέλοβιτς και Λοβέρα, αλλά και για τη μεταγραφική αγορά του Ιανουαρίου.\nΣτο παιχνίδι με την ΑΕΚ πήραμε τρεις σημαντικούς βαθμούς για μας. Αποτελεί ήδη παρελθόν, το έχουμε αφήσει πίσω και είμαστε απόλυτα συγκεντρωμένοι στα επόμενα παιχνίδια και κυρίως το πρώτο επόμενο παιχνίδι μας, απέναντι στην Ξάνθη. Γνωρίζουμε πως είναι πολύ σημαντικό για μας να πάρουμε τη νίκη σ’ έναν δύσκολο αγωνιστικό χώρο, σ’ ένα δύσκολο γήπεδο. Όλοι γνωρίζουμε πως παραδοσιακά η Ξάνθη μας δημιουργεί προβλήματα όπως έκανε και πέρσι. Ξέρουμε πως είναι ένας δύσκολος αντίπαλος, είναι ένα σημαντικό παιχνίδι για μας. Γνωρίζουμε πως είναι μία ομάδα που μπορεί να μας δημιουργήσει προβλήματα και είναι πάρα πολύ σημαντικό για μας να είμαστε απόλυτα συγκεντρωμένοι. Πρέπει να κάνουμε πολύ καλή δουλειά, αν θέλουμε ένα καλό αποτέλεσμα!\nΔεν είναι λύση ανάγκης ο Αβραάμ\nΘέλει να παίξει ο Βαλμπουενά


Η Κρήτη στο διαδίκτυο: Βίασε και αποπειράθηκε να σκοτώσει 43χρονη Ρεθεμνιώτισσα\nΒίασε και αποπειράθηκε να σκοτώσει 43χρονη Ρεθεμνιώτισσα\nΣυνελήφθη, χθες το βράδυ, στο Ρέθυμνο, από αστυνομικούς της Ομάδας Πρόληψης Καταστολής Εγκληματικότητας (Ο.Π.Κ.Ε.) Ρεθύμνου, 30χρονος αλλοδαπός, υπήκοος Πακιστάν, κατηγορούμενος για απόπειρα ανθρωποκτονίας και βιασμό σε βάρος 46χρονης.\nΕιδικότερα, ενώ η 46χρονη επέστρεφε στο σπίτι της , ο 30χρονος κάνοντας χρήση σωματικής βίας, την οδήγησε σε ερημικό, σκοτεινό σημείο, εξαναγκάζοντας την σε εξώγαμη συνουσία. Στη συνέχεια προκειμένου να κάμψει την σθεναρή αντίσταση της γυναίκας, αποπειράθηκε να την σκοτώσει, κλείνοντας με τα χέρια του τη μύτη και το στόμα της, χτυπώντας ταυτόχρονα το κεφάλι της στο έδαφος.\nΗ 46 χρονη,σύμφωνα με την ανακοίνωση της ΕΛΑΣ, εκμεταλλευόμενη στιγμιαία απόσπαση προσοχής του δράστη, κατάφερε να ξεφύγει και ειδοποίησε το Κέντρο Επιχειρήσεων της Αστυνομικής Διεύθυνσης Ρεθύμνου.\nΟ συλληφθείς, θα οδηγηθεί σήμερα ενώπιον κ. Εισαγγελέα Πλημμελειοδικών Ρεθύμνου.\nΑναρτήθηκε από Η Κρήτη on-line! στις 10:57 μ.μ.


ΕΚΡΗΚΤΙΚΟ ΗΜΙΧΡΟΝΟ ΚΑΙ 4ΑΡΑ… ΠΡΟΚΡΙΣΗΣ | PANATHINAIKOS FC OFFICIAL WEB SITE\nPANATHINAIKOS FC OFFICIAL WEBSITE Αγωνιστικά Εκρηκτικό ημίχρονο και 4άρα… πρόκρισης\nΔύο γκολ ο Βιτάλ, από ένα o Αϊτόρ και o Καρλίτος\nΟ Παναθηναϊκός επικράτησε 4-0 της Αναγέννησης Καρδίτσας στο «Απ. Νικολαϊδης» στο πρώτο ματς για την προημιτελική φάση\n19/01/2022 | 19:21\nΟ Παναθηναϊκός κυριάρχησε της Αναγέννησης Καρδίτσας στο «Απ. Νικολαΐδης», νίκησε με το ευρύ 4-0 και πήρε ξεκάθαρο προβάδισμα πρόκρισης στην ημιτελική φάση του Κυπέλλου Ελλάδας.\nΈνα εκρηκτικό ημίχρονο ήταν αρκετό για το σύνολο του Ιβάν Γιοβάνοβιτς που πέτυχε και τα τέσσερα γκολ στο πρώτο 45λεπτο βάζοντας τις βάσεις για την πρόκριση στην τετράδα απέναντι στην ομάδα-έκπληξη του θεσμού, τη μοναδική που προέρχεται απ’ τη Super League 2.\nΟ Παναθηναϊκός, πάντως, δεν υποτίμησε την Αναγέννηση και μπήκε στον αγωνιστικό χώρο με σοβαρότητα, αποφασιστικότητα και διάθεση για να… σφραγίσει από νωρίς το εισιτήριο. Οι Πράσινοι άσκησαν μεγάλη πίεση απ’ το ξεκίνημα του ματς και πολύ γρήγορα έφτασαν στο γκολ. Μόλις στο 6’ ο Βιγιαφάνιες έβγαλε εξαιρετική κάθετη προς τον Αϊτόρ, ο οποίος πάτησε περιοχή και σέντραρε συρτά προς το ύψος του πέναλτι. Ο επερχόμενος Βιτάλ με πλασέ στην κίνηση άνοιξε το σκορ για τους Πράσινους σε μια εξαιρετική συνεργασία.\nΤο Τριφύλλι παρέμεινε προσηλωμένο στον στόχο αναζητώντας ένα δεύτερο γκολ που ήρθε στο 20’. Και πάλι οι παίκτες του Παναθηναϊκού κυκλοφόρησαν ωραία την μπάλα, ο Κώτσιρας έκανε ένα γρήγορο ανέβασμα απ’ τα δεξιά, άνοιξε ωραία στον κενό χώρο για τον Αϊτόρ, ο οποίος και πάλι «σημάδεψε» τον Βιτάλ, που με διαγώνιο σουτ απ’ το ύψος της μικρής περιοχής πέτυχε το 2-0.\nΟι Πράσινοι δεν χαλάρωσαν και διατήρησαν τον καλό ρυθμό στο παιχνίδι τους φτάνοντας και σε ένα τρίτο γκολ στο 32’. Αυτή τη φορά ο Αϊτόρ από πασέρ μετετράπη σε εκτελεστή καθώς εκμεταλλεύτηκε ιδανικά την εξαιρετική κάθετη πάσα του Καρλίτος και «εκτέλεσε» τον Γκέκα στέλνοντας την μπάλα στην αριστερά του γωνία.\nΠροτού ολοκληρωθεί το ημίχρονο ο Παναθηναϊκός έφτασε στην επίτευξη κι ενός τέταρτου γκολ κλειδώνοντας την άνετη επικράτησή του. Στο 42’ ο Κώτσιρας έκανε θαυμάσια βαθιά μπαλιά στην πλάτη της άμυνας της Αναγέννησης και ο Καρλίτος που κινήθηκε πιο γρήγορα απ’ τους αμυντικούς, άφησε την μπάλα να σκάσει μπροστά του δύο φορές και με εκπληκτικό ψηλοκρεμαστό πλασέ διαμόρφωσε το 4-0.\nΣτο δεύτερο ημίχρονο ο Παναθηναϊκός έκανε έξυπνη διαιχείριση έχοντας πλέον στο μυαλό του τα παιχνίδια που ακολουθούν και το γεμάτο πρόγραμμα με συνεχόμενες αναμετρήσεις σχεδόν ανά τρεις ημέρες. Ο Ιβάν Γιοβάνοβιτς αντικατέστησε στο ημίχρονο τον Βιτάλ λόγω ενός χτυπήματος που δέχθηκε, ενώ στη συνέχεια έκανε άλλες τέσσερις αλλαγές. Μολονότι πάντως ο ρυθμός του ματς έπεσε οι Πράσινοι θα μπορούσαν να έχουν διευρύνει ακόμη περισσότερο τη νίκη τους είτε με τον Καρλίτος στο 50’ είτε με τον Ιωαννίδη στο 80’, που όμως δεν βρήκαν δίχτυα.\nΑντιθέτως, στις δύο περιπτώσεις που η μπάλα κατέληξε στα δίχτυα, στο 63’ με τον Καρλίτος και στο 85’ με τον Παλάσιος, τα γκολ δεν μέτρησαν λόγω οφσάιντ. Παρ’ όλα αυτά και στις δύο φάσεις οι συνεργασίες που έβγαλαν οι παίκτες του Τριφυλλιού ήταν εξαιρετικές.